title: МАРГ растлумачыў алгарытм работы гандлю ў сувязі з забаронай на рэалізацыю шэрага тавараў

maintext:
27 красавіка, Мінск /Кар. БЕЛТА/. Міністэрства антыманапольнага рэгулявання і гандлю растлумачыла алгарытм работы для суб'ектаў гандлю з улікам пастановы Савета Міністраў ад 23 красавіка 2021 года нумар 240 "Аб прымяненні спецыяльных мер", якой устаноўлены пералік тавараў, забароненых да ўвозу і рэалізацыі на тэрыторыі Беларусі. Такая інфармацыя размешчана на сайце МАРГ, паведамляе БЕЛТА.
У пералік забароненых унесены тавары груп кампаній Liqui Moly, Skoda Auto і Beiersdorf (гандлёвыя маркі Nivea, Eucerin, La Prairie, Labello, Hansaplast, Florena, 8x4, Skin Stories, Gammon, Tesa, Chaul, Coppertone, Hidrofugal, Stop the water while using me). Гэты пералік дзейнічае на працягу шасці месяцаў. "Пастанова не распаўсюджваецца на ўвозімыя грамадзянамі ў Беларусь тавары для асабістага карыстання, транспартныя сродкі, якія зарэгістраваны ў дзяржавах - членах Еўразійскага эканамічнага саюза, а таксама часова ўвозяцца на мытную тэрыторыю ЕАЭС", - растлумачылі ў МАРГ.
Кантроль за рэалізацыяй на тэрыторыі Беларусі забароненых тавараў ускладзены на Міністэрства антыманапольнага рэгулявання і гандлю, Міністэрства па падатках і зборах і яго тэрытарыяльныя органы, падраздзяленні Дзяржаўнага камітэта па стандартызацыі, Міністэрства аховы здароўя, аблвыканкамаў і Мінскага гарвыканкама.
Выкананне гэтых забарон МАРГ уключыў у пералік пытанняў, што будуць разглядацца падчас кантрольна-аналітычных мерапрыемстваў. У выпадку выяўлення забароненых тавараў у гандлёвых аб'ектах, на рынках, выстаўках, кірмашах, у інтэрнэт-магазінах і глабальнай камп'ютарнай сетцы Інтэрнэт асобам, якія вядуць такі гандаль, будзе выдавацца прадпісанне на забарону рэалізацыі.
Пастановай таксама вызначаны парадак уліку і рэалізацыі астаткаў забароненых тавараў, увезеных у Беларусь да ўступлення ў сілу пастановы. "Суб'екты гандлю, у якіх на дату ўступлення дакумента ў сілу будуць знаходзіцца астаткі забароненых тавараў, прыпыняюць аптовы і рознічны гандаль такімі таварамі, на працягу пяці рабочых дзён праводзяць інвентарызацыю іх астаткаў і афармляюць інвентарызацыйны вопіс. Пад інвентарызацыю падпадаюць таксама астаткі тавараў у адкрытай спажывецкай упакоўцы з пазначэннем іх аб'ёму (масы)", - звярнулі ўвагу ў МАРГ.
Пасля гэтага не пазней за пяць рабочых дзен з даты складання такога вопісу суб'екты гандлю прадстаўляюць два яго экзэмпляры ў падатковую інспекцыю па месцы пастаноўкі на ўлік і на працягу 60 каляндарных дзён забяспечваюць маркіроўку астаткаў такіх тавараў спецыяльнымі кантрольнымі знакамі, якія наносяцца на спажывецкую ўпакоўку тавару. Рэалізуе спецыяльныя кантрольныя знакі РУП "Выдавецтва "Белбланкавыд" на платнай аснове на падставе копіі інвентарызацыйнага вопісу, які паступіў з інспекцыі МПЗ.
Пасля маркіроўкі астаткаў такіх тавараў спецыяльнымі кантрольнымі знакамі суб'екты гандлю змогуць прадоўжыць іх далейшую рэалізацыю. Пры гэтым астаткі гэтых тавараў у адкрытай спажывецкай упакоўцы рэалізуюцца або выкарыстоўваюцца без маркіроўкі іх спецыяльнымі кантрольнымі знакамі на працягу 60 каляндарных дзён з даты правядзення інвентарызацыі, але не больш за ўстаноўлены тэрмін годнасці.
"Асобы, якія парушаюць забарону на рэалізацыю забароненых тавараў, будуць прыцягвацца да адказнасці ў адпаведнасці з заканадаўствам", - падкрэслілі ў міністэрстве.-0-


description: Цяпер міжведамасная рабочая група па фарміраванні прагнозу пачала распрацоўку сцэнарыяў развіцця на 2022-2024 гады. Фарміраванне макраэканамічнага прагнозу пачынаецца з вызначэння актуальных унутраных і знешніх умоў.

title: Рабочая група пачала распрацоўку сцэнарыяў прагнозу сацыяльна-эканамічнага развіцця на 2022-2024 гады

fasttext_language: be


description: "Так, (абмяркоўвалі)", - сказаў Дзмітрый Пяскоў журналістам, адказваючы на адпаведнае пытанне. Пры гэтым прадстаўнік Крамля пакінуў без каментарыяў пытанне аб магчымай прыналежнасці адміністрацыі Джозефа Байдэна да замаху, які рыхтаваўся, адзначыўшы, што "ўсю інфармацыю, якую можна выдаваць, выдаюць спецыяльныя службы паводле свайго меркавання".

title: Пуцін і Байдэн абмеркавалі ў тэлефоннай размове інфармацыю аб замаху, што рыхтаваўся на Лукашэнку


description: Тэмпература паветра ўначы складзе 1-6 градусаў вышэй за нуль. Удзень будзе 7-13 градусаў цяпла, па захадзе - да плюс 15.

title: Кароткачасовыя дажджы чакаюцца ў Беларусі 20 красавіка


description: Навучанне ў школах будзе праходзіць пры максімальным выкананні санітарна-эпідэміялагічных норм. Перыядычна павінна праводзіцца тэсціраванні вучняў і педагогаў на каранавірус.

title: У Чэхіі школы аднавілі вочнае навучанне


description: У справаздачы Gemeinschaftsdiagnose ("Сумесная ацэнка"), падрыхтаванай экспертамі па заказе Міністэрства эканомікі і энергетыкі Германіі, адзначаецца: нармалізаваць сітуацыю з дзяржаўнымі фінансамі будзе праблематычна, калі не звярнуцца да павышэння пенсійнага ўзросту.

title: У Германіі выказаліся за далейшае павышэнне пенсійнага ўзросту


description: У цэнтры дзяржаўнай палітыкі нашай краіны заўсёды быў і будзе чалавек, яго правы, свабоды і законныя інтарэсы, а грамадскімі каштоўнасцямі заўсёды будуць мір, стабільнасць, спакой і прагрэс.

title: Выступленне Качанавай на адкрыцці пятай сесіі Савета Рэспублікі Нацыянальнага сходу Беларусі сёмага склікання


description: Зборачная вытворчасць беларускай тэхнікі ў азербайджанскім горадзе Гянджа пасол назваў адной з асноў экспартнага патэнцыялу.

title: Гянджынскі аўтамабільны завод плануе сабраць у гэтым годзе больш за 1,2 тыс. беларускіх трактароў


description: У ходзе паўгадзіннай размовы Наталля Качанава расказала аб законапраектах, якія разглядаюцца на вясенняй парламенцкай сесіі, падзялілася падыходамі ў рабоце з моладдзю, сваім бачаннем таго, хто і як павінен працаваць на дзяржаўнай службе.

title: Качанава: Беларусь - цудоўная краіна, трэба разумець, што ўсё залежыць толькі ад нас


description: У ліку прынятых мер - пастановы МАРГ аб рэгуляванні цэн на сацыяльна значныя тавары і пастанова Савета Міністраў нумар 100 ад 23 лютага "Аб часовых мерах па стабілізацыі цэн на сацыяльна значныя тавары першай неабходнасці".

title: У Беларусі рэгулююцца цэны на 55 працэнтаў тавараў - МАРГ


description: Вясенне-летні перыяд характарызуецца павелічэннем на дарогах двухколавых транспартных сродкаў і ў выніку гэтага ўзрастае колькасць дарожна-транспартных здарэнняў з іх удзелам.

title: ДАІ правядзе прафілактычную акцыю "Мотарух - без парушэнняў"


description: "Традыцыйна гэта выстаўка праходзіць у першы месяц лета, у бягучым годзе мы плануем правесці яе з 1 па 5 чэрвеня. Гэта самая маштабная аграпрамысловая выстаўка на постсавецкай прасторы. Звычайна ў ёй прымаюць удзел больш за 30 краін", - паведаміў намеснік міністра.

title: Выстаўка "Белагра-2021" пройдзе 1-5 чэрвеня ў парку "Вялікі камень"


description: На сустрэчы ўдзельнікі семінара абмеркавалі перспектывы развіцця вытворчасці і пашырэнне мадэльнага рада, а таксама варыянты ўзаемавыгаднага супрацоўніцтва.

title: Тэхніка "АМКАДОР" прадстаўлена спецыялістам ЖКГ Брэсцкай вобласці


description: Адпаведныя рашэнні прыняты праўленнем Нацбанка па выніках пасяджэння па грашова-крэдытнай палітыцы 14 красавіка з улікам комплексу знешніх і ўнутраных фактараў, што ўплываюць на бягучую і будучую дынаміку спажывецкіх цэн.

title: Стаўка рэфінансавання з 21 красавіка павышаецца да 8,5 працэнта гадавых


description: У ФК БАТЭ добра разумеюць, што папулярнасць футбола як каманднай гульні і аўтарытэт спартсменаў могуць служыць для дзяцей прыкладам здаровага ладу жыцця і садзейнічаць развіццю пазітыўных прывычак і мадэлей паводзін.

title: БАТЭ стаў партнёрам ЮНІСЕФ у Беларусі


description: Такім чынам, у геаграфіі палётаў па Расіі ў "Белавія" на гэты момант будзе дзевяць рэгулярных напрамкаў, а ў рамках рэгулярнай маршрутнай сеткі - 45.

title: "Белавія" ў маі пачне лятаць у Самару і Екацярынбург


description: SculptFest - маштабны выставачны марафон, які аб'ядноўвае на розных арт-пляцоўках большасць дзеючых мастакоў-скульптараў краіны.

title: Фестываль SculptFest аб'яднаў розныя арт-пляцоўкі Мінска і скульптараў з усёй Беларусі


description: Інвестыцыйны праект па мадэрнізацыі Пастаўскага малочнага завода прадугледжвае закупку новага абсталявання для вытворчасці тварагу. Кошт праекта складзе каля Br4 млн. Яго рэалізацыя будзе праводзіцца на працягу 2021-2022 гадоў.

title: Пастаўскі малочны завод закупіць новае абсталяванне і пашырыць сыравінную базу


description: У час чарговага этапу комплекснай праверкі гатоўнасці воінскіх часцей і злучэнняў Узброеных Сіл выканаць задачы па прызначэнні для даўкамплектавання ў 19-ю асобную гвардзейскую механізаваную брыгаду прыбылі каля 500 ваеннаслужачых запасу.

title: Ва УС Беларусі праходзіць комплексная праверка войскаў


description: Акрамя пастаянных экспазіцый музей прапануе жадаючым наведаць перасовачныя.

title: Літаратурны музей Багдановіча рэалізуе некалькі міжнародных праектаў


description: "Я лічу, што Украіна і Беларусь - два самыя блізкія народы. І хто б ні быў на чале ўлады, што б ні адбывалася, ніколі гэтыя народы не раздзяліць", - сказаў Яўген Шаўчэнка.

title: Дэпутат Шаўчэнка: украінцы і беларусы - блізкія народы, іх не раздзяліць, што б ні адбывалася


description: Удзельнікі пасяджэння абмеркавалі бягучую эканамічную сітуацыю і ход рэалізацыі грашова-крэдытнай палітыкі ў краінах ЕАЭС, у тым ліку эфектыўнасць прынятых мер, накіраваных на зніжэнне негатыўных наступстваў пандэміі каранавіруса.

title: Цэнтрабанкі ЕАЭС абмеркавалі эфектыўнасць мер па зніжэнні негатыўных наступстваў пандэміі


description: Мікалай Шчокін лічыць, што сёння трэба мабілізаваць кіраўніцкую (ідэалагічную) вертыкаль і засяродзіць увагу на кадравай палітыцы, устойлівасці сістэмы дзяржаўнага кіравання і эканамічнай эфектыўнасці.

title: Шчокін: інфармацыя аб дзяржперавароце паказвае, што Беларусь стала для Захаду перашкодай


description: "Кавід-глабулін" - лякарства на аснове плазмы крыві людзей, якія перанеслі ўжо каранавірус, і змяшчае антыцелы да яго. Увядзенне прэпарату дапамагае арганізму перамагчы захворванне і "вучыць" імунную сістэму чалавека хутчэй ствараць антыцелы самастойна.

title: Міністэрства аховы здароўя РФ зарэгістравала прэпарат на аснове плазмы крыві тых, хто перахварэў на COVID-19


description: Пытанне рамонту высокатэхналагічнага абсталявання ўстаноў аховы здароўя на пастаянным кантролі ў Міністэрстве аховы здароўя.

title: Міністэрства аховы здароўя: у рамонце знаходзіцца 3,8 працэнта высокатэхналагічнага абсталявання


description: Што датычыцца навацый, плануецца ў законе сфарміраваць прававую аснову для таго, каб аб'яднаць усе зямельныя, будаўнічыя і іншыя прасторавыя рэсурсы.

title: Дзяржкаммаёмасць распрацавала новую рэдакцыю закона аб геадэзіі і картаграфіі


description: Новы выпрабавальны стэнд дасць магчымасць праводзіць выпрабаванні па вызначэнні тэхніка-эканамічных і экалагічных паказчыкаў рухавікоў.

title: Найноўшы выпрабавальны стэнд установяць на Мінскім маторным заводзе


description: "Можна ўжо афіцыйна заявіць, што партыя ўвайшла ў масавы абарот", - сказаў міністр.

title: Піневіч прышчапіўся выпушчанай у Беларусі вакцынай "Спадарожнік V"


description: Адбор проб праводзіўся сёння раніцай з 6.40 да 7.50, аналізавалася якасць вады па паказчыках мікрабіялагічнай і хімічнай бяспекі.

title: Сталі вядомы вынікі проб вады ў Кастрычніцкім, Ленінскім і Заводскім раёнах Мінска


description: Міністр расказаў, што літаральна гэтымі днямі ў Беларусь паступіла партыя памерам 100 тыс. доз другога кампанента "Спадарожнік V" і яна размяркоўваецца па тэрыторыі краіны.

title: "Белмедпрэпараты" выпусцяць першую прамысловую партыю вакцыны "Спадарожнік V" у сярэдзіне красавіка


description: Міжнародныя эксперты з 5 па 13 красавіка правялі місію тэхнічнай падтрымкі па ацэнцы эксплуатацыйнай гатоўнасці другога энергаблока БелАЭС.

title: Эксперты САА АЭС: для кіраўніцтва БелАЭС ядзерная бяспека - вышэйшы прыярытэт


description: У Аўстрыі 10 красавіка праціўнікі каранціну сабраліся ў цэнтры Вены. У дэманстрацыі ўдзельнічалі да некалькіх тысяч чалавек. Акцыя абярнулася сутыкненнямі з паліцыяй, для разгону пратэстуючых быў прыменены слёзатачывы газ.

title: Праціўнікі каранціну выходзяць на новыя акцыі пратэсту ў Еўропе


description: Дэпутаты на пасяджэнні пятай сесіі Палаты прадстаўнікоў Нацыянальнага сходу Беларусі сёмага склікання прынялі ў першым чытанні законапраект "Аб змяненні кодэксаў па пытаннях крымінальнай адказнасці".

title: Дэпутаты падтрымалі змяненні ў кодэксы па пытаннях крымінальнай адказнасці


description: Размова ў першую чаргу - аб эфектыўным выкарыстанні і ўключэнні ў абарот зямель Палескага дзяржаўнага радыяцыйна-экалагічнага запаведніка і вакол яго.

title: Лукашэнка сабраў у Брагіне нараду па адраджэнні чарнобыльскіх зямель на поўдні Беларусі


description: Аб гэтым заявіў на анлайн-брыфінгу член Калегіі (міністр) па інтэграцыі і макраэканоміцы Еўразійскай эканамічнай камісіі Сяргей Глазьеў.

title: Глазьеў: любы эканамічны поспех Беларусі дае інтэграцыйны эфект для ЕАЭС


description: Бакі абмеркавалі стан і развіццё двухбаковых адносін, асноўныя напрамкі супрацоўніцтва.

title: Адбылася тэлефонная размова Лукашэнкі з Назарбаевым


description: У 1/32 фіналу беларус, які займае 77-е месца ў сусветным рэйтынгу, перайграў у двух сэтах французскага тэнісіста Жо-Вільфрыда Тсонга, у якога 71-я пазіцыя, - 7:5, 6:1.

title: Герасімаў выйшаў у 1/16 фіналу тэніснага турніру ў Барселоне


description: Па выніках нарады кіраўнікоў хакейных клубаў КХЛ было прынята рашэнне аб тым, што ў сезоне-2021/2022 прыме ўдзел 24 клубы.

title: Савет дырэктараў КХЛ зацвердзіў удзельнікаў наступнага сезона


description: Забаронена будзе лоўля судака ўсімі спосабамі. Таксама нельга знаходзіцца з гэтым відам рыбы на адлегласці 1 км ад берагавой лініі рэк і вадаёмаў. За вылаў драпежніка ўстаноўлены штраф ад 10 да 30 базавых велічынь (ад Br290 да Br870).

title: У Беларусі з 15 красавіка ўводзіцца забарона на лоўлю судака


description: "Разам з тым, калі падысці да гэтай праблемы па-філасофску, то ўся арганізаваная з Захаду чахарда з увядзеннем, прыпыненнем, аднаўленнем санкцый прынесла Беларусі толькі карысць, стаўшы для нас добрым урокам", - рэзюмаваў прафесар Валерый Байнёў.

title: Байнёў: палітыка санкцый падрывае асновы свабоднай рыначнай эканомікі


description: Міхаіл Кавалёў падкрэсліў, што інфляцыю дапамагаюць стрымліваць канкурэнцыя і антыманапольнае рэгуляванне.

title: Кавалёў: рашэнне ўрада па кантролі за цэнамі цалкам лагічнае і абгрунтаванае


description: У час сустрэчы Наталля Качанава адзначыла, што сустрэчы з працоўнымі калектывамі, правядзенне дыялогавых пляцовак, прыёмаў грамадзян і прамых ліній практыкуецца пастаянна.

title: Качанава правяла сустрэчу з працоўным калектывам і асабісты прыём на МЗКЦ


description: Гэта прадугледжана пастановай Савета Міністраў ад 27 красавіка 2021 года нумар 251.

title: Беларусь з 1 мая зніжае экспартныя пошліны на нафту і нафтапрадукты


description: Кангрэс з'яўляецца вышэйшым органам ЕЎРАСАІ, склікаецца адзін раз у тры гады для абмеркавання самых актуальных пытанняў са сферы агульнага прафесійнага інтарэсу, а таксама для прыняцця рашэнняў, звязаных з дзейнасцю ЕЎРАСАІ.

title: Кіраўнік КДК удзельнічае ў XI Кангрэсе Еўрапейскай арганізацыі вышэйшых органаў аўдыту


description: Віцэ-прэм'ер звярнуў увагу, што "Гомельшкло" - самае вялікае ў сваім сегменце прадпрыемства на постсавецкай прасторы па аб'ёмах втыворчасці. За апошнія гады на прадпрыемстве рэалізаваны маштабныя праекты па мадэрнізацыі.

title: Сівак: галоўная мэта прадпрыемстваў шкляной прамысловасці - павышэнне эфектыўнасці вытворчасці


description: Згодна з законапраектам, заснавальнікам СМІ не можа быць фізічная або юрыдычная асоба, якая раней выступала ў якасці ўдзельніка або ўласніка маёмасці арганізацыі, прызнанай экстрэмісцкай, на працягу 5 гадоў з дня ўступлення ў законную сілу рашэння суда аб ліквідацыі гэтай арганізацыі.

title: Дэпутаты прынялі ў другім чытанні законапраект аб змяненні законаў па пытаннях СМІ


description: "Уладзімір Макей інфармаваў Мішэль Бачэлет аб нацыянальным кантэксце пошуку агульнадзяржаўнага балансу інтарэсаў у сферах нацыянальнай бяспекі, устойлівага развіцця і правоў чалавека", - расказалі ў МЗС.

title: Макей заявіў аб прыхільнасці Беларусі да міжнародных дамоўленасцей у сферы правоў чалавека


description: Прадугледжваецца таксама фінансавая дапамога з боку дзяржавы ў вытворчасці кіналетапісаў, што будзе садзейнічаць фарміраванню кінаархіва важных дзяржаўных і гістарычных падзей.

title: У Беларусі прыняты меры па падтрымцы айчыннай кінавытворчасці


description: "Лічу, што далейшаму канструяванню абноўленай міжнароднай архітэктуры ўзаемавыгаднай кааперацыі будзе садзейнічаць рэалізацыя ідэі Вялікага еўразійскага партнёрства, адным са стаўпоў якога з'яўляецца Еўразійскі эканамічны саюз", - падкрэсліў Міхаіл Мясніковіч.

title: Мясніковіч: неабходна выбудоўваць новую шматпалярную мадэль сусветнай эканомікі


description: Кіраўнік Адміністрацыі Прэзідэнта выказаў надзею, што арганізацыя будзе і ў далейшым эфектыўна падтрымліваць намаганні нашай краіны па ўмацаванні міру і стабільнасці ў рэгіёне і ў свеце, прадоўжыць актыўную работу па пашырэнні кола сяброў Беларусі за мяжой.

title: Беларускае таварыства дружбы ўносіць важкі ўклад у пашырэнне міжнароднага супрацоўніцтва - Сергяенка


description: У мэтах захавання глядацкай аўдыторыі ў 2020 годзе атрымалі распаўсюджванне анлайн-паказы спектакляў праз білетных аператараў, паказы па тэлебачанні, а таксама на адкрытым паветры.

title: Маркевіч: Мінску патрэбны маштабны тэатральны фестываль


description: Абодва віды пройдуць у фармаце кантынентальных чэмпіянатаў, удзельнікі змогуць зарабіць рэйтынгавыя ачкі для ўдзелу ў Гульнях 2024 года ў Парыжы.

title: Маўнцінбайк і BMX уключаны ў праграму ІІІ Еўрапейскіх гульняў


description: Футбалісты брэсцкага "Дынама" перамаглі мясцовае "Тарпеда-БелАЗ" з рэзультатам 2:0. На 15-й мінуце гульні Павел Сядзько, а ў пачатку другой палавіны Аляксадр Шасцюк забіў другі гол.

title: Брэсцкае "Дынама" перамагло "Тарпеда-БелАЗ" у чэмпіянаце Беларусі па футболе


description: У праекце ўпершыню заканадаўча замацоўваюцца азначэнні тэрмінаў "нацысцкія злачынцы", "памагатыя нацысцкіх злачынцаў", а таксама вызначаюцца суб'екты процідзеяння рэабілітацыі нацызму.

title: Дэпутаты прынялі ў першым чытанні законапраект аб недапушчэнні рэабілітацыі нацызму


description: Хакеіст вяртаецца ў сістэму клуба НХЛ "Фларыда Пантэрз".

title: Беларускі хакеіст Уладзіслаў Калячонак пакінуў мінскае "Дынама"


description: Інструкцыяй вызначаны парадак прадастаўлення банкамі, нябанкаўскімі крэдытна-фінансавымі арганізацыямі Беларусі, іх адасобленымі і структурнымі падраздзяленнямі паслуг па грашовых пераводах у беларускіх рублях і замежнай валюце з дапамогай адпаведных сістэм.

title: Парадак прадастаўлення паслуг па грашовых пераводах скарэкціравалі ў Беларусі


description: Фарміраванню прававой культуры дзяцей і падлеткаў удзяляецца вялікая ўвага, адзначыў намеснік дырэктара. Пастаянна ўдасканальваецца Дзіцячы прававы сайт. У мінулым годзе была ўведзена ў эксплуатацыю яго новая версія, створаны акаўнты ў сацсетках Instagram і TikTok.

title: Тэкст закона аб правах дзіцяці адаптуюць для дзяцей рознага ўзросту


description: Мікалай Несцярэўскі - беларускі мастак, кераміст, скульптар, вядомы барэльефнымі партрэтамі легендарных для Беларусі асоб, аўтар дэкаратыўных пано і скульптур, якія ўпрыгожваюць станцыю метро "Плошча Якуба Коласа" ў Мінску.

title: Вечар памяці беларускага скульптара Мікалая Несцярэўскага прайшоў у НББ


description: Мэта грамадскіх слуханняў - давесці да грамадскасці інфармацыю аб ходзе і выніках правядзення экспертызы бяспекі і ацэнкі адпаведнасці ДП "Беларуская АЭС" ліцэнзійным патрабаванням і ўмовам у працэсе падрыхтоўкі рашэння МНС аб выдачы ліцэнзіі на эксплуатацыю першага энергаблока.

title: Грамадскія слуханні перад выдачай ліцэнзіі на эксплуатацыю энергаблока нумар 1 БелАЭС пройдуць 30 красавіка


description: Работы беларускіх аніматараў пастаянна ўдзельнічаюць у міжнародных кінафестывалях, дзе становяцца ўладальнікамі ўзнагарод.

title: ФОТАФАКТ: Беларускай анімацыі - 50 гадоў


description: Ія Малкіна адзначыла: па традыцыі на пасяджэнне запрошаны таксама кіраўнікі ўрадаў дзяржаў - наглядальнікаў пры Еўразійскім эканамічным саюзе: Кубы, Малдовы і Узбекістана.

title: Прэм'ер-міністры краін ЕАЭС, Кубы, Малдовы і Узбекістана сустрэнуцца 29-30 красавіка ў Казані


description: Сачыць за ходам радыёконкурсу "Маладыя таленты Беларусі" можна ў эфіры Першага нацыянальнага, на сайце www.radio1.by і ў Telegram-канале "Радыё_1", а таксама ў інфармацыйных выпусках Агенцтва тэленавін Белтэлерадыёкампаніі.

title: Названы імёны выканаўцаў і калектываў, якія прайшлі ў другі тур праекта "Маладыя таленты Беларусі"


description: Асаблівая ўвага была ўдзелена прапрацоўцы аб'ёму і характару імунітэту адносна прававога статусу членаў дэлегацый.

title: Эксперты абмеркавалі праект канвенцыі аб прававым статусе дэлегацый, якія накіроўваюцца ў краіны СНД


description: У гэты вечар гледачы пачуюць цудоўную музыку Джузэпэ Вердзі, Жуля Маснэ, Луіджы Ардзіці, а таксама казахскіх кампазітараў. Арыі Клаўдзія Пацёмкіна выканае ў дуэце з Нуржанам Бажэкенавым.

title: Вялікі тэатр запрашае сустрэць Новы год па-казахску


description: Асабісты прыём будзе праходзіць па адрасе: Гомельская вобласць, г.п. Карма, вул. Ільюшчанкі, 34 (Кармянскі раённы выканаўчы камітэт).

title: Ісачанка правядзе 9 красавіка асабісты прыём грамадзян


description: "Гэта комплексны дакумент, рэалізацыя якога дасць магчымасць скаардынаваць намаганні краін і камісіі для абароны інтарэсаў спажыўцоў на рынку саюза", - падкрэсліў Віктар Назаранка.

title: ЕЭК распрацуе праграму сумесных дзеянняў ЕАЭС у сферы абароны правоў спажыўцоў


description: У мерапрыемствах паўдзельнічалі 559 наймальнікаў рэспублікі, яны заявілі больш за 24 тыс. вакансій.

title: Амаль 120 электронных кірмашоў вакансій адбылося ў Беларусі з пачатку года


description: Усяго з пачатку пандэміі ў Беларусі былі зарэгістраваны 324 694 чалавекі са станоўчым тэстам на COVID-19. Выздаравелі 315 226 пацыентаў, у якіх раней быў пацверджаны дыягназ COVID-19.

title: За суткі ў Беларусі зарэгістраваны 1651 пацыент з COVID-19, выпісаны 1598


description: Прэзідэнт падкрэсліў, што і людзі ў Беларусі вельмі добра ставяцца да ўкраінцаў.

title: Лукашэнка: у Беларусі не хочуць дрэнных адносін з Украінай


description: У Маскве 30 сакавіка прайшло сумеснае пасяджэнне Прэзідыума Нацыянальнай акадэміі навук Беларусі і Расійскай акадэміі навук - "Расія і Беларусь: адзіная навуковая прастора".

title: Гусакоў: супрацоўніцтва вучоных Беларусі і Расіі дасць магчымасць стварыць найноўшыя тэхналогіі сусветнага ўзроўню


description: Аб'ёмныя работы аўтара сумяшчаюць уласцівасці скульптуры, асамбляжу, канцэптуальнага аб'екта трэш-культуры.

title: Персанальны праект мастачкі Валянціны Ляховіч прадставяць у Віцебску


description: Колькасць смяротных зыходаў сярод хворых на каранавірус у рэгіёне за апошнія 72 гадзіны павялічылася на 854 да 120 122. Выздаравелі больш за 4 млн чалавек.

title: У Афрыцы колькасць заражаных COVID-19 перасягнула 4,5 млн


description: Прэзідэнт выказаў перакананне, што ўзаемадзеянне ў рамках Саюзнай дзяржавы, заснаванае на прынцыпах суверэннай роўнасці, будзе і далей адпавядаць інтарэсам грамадзян Беларусі і Расіі.

title: Лукашэнка павіншаваў Пуціна з Днём яднання народаў Беларусі і Расіі


description: Парадкам дня нарады стала абмеркаванне арганізацыі эфектыўнай работы параходства.

title: Аўраменка: падыходы да работы Беларускага рачнога параходства будуць зменены


title: Нам пішуць. Карагод яе лёсу

maintext:
Як часта ў нашым жыцці здараюцца крутыя павароты. І мы заўсёды ў гэты час хвалюемся, перажываем, шмат думаем аб правільнасці выбару, аб змяненні таго, да чаго прывыклі. Але нездарма людзі кажуць: што ні робіцца, усё да лепшага.
У Ларысы Еўдачковай, жыхаркі вёскі Івольск, аднойчы таксама адбыўся такі круты паварот жыцця. Але аб усім па парадку.
Нарадзілася Ларыса Іванаўна ў гарадскім пасёлку Уваравічы. Там прайшлі яе дзіцячыя і школьныя гады. Яна і зараз з цеплынёй успамінае свой прыгожы пасёлак, які ў той час быў шматлюдны, перспектыўны, з сеткай магазінаў, рэстаранам, дзіцячым садам, Домам культуры, бальніцай, сярэдняй і музычнай школамі. У апошнюю Ларыса хадзіла займацца на гітары. Пасля заканчэння Уваравіцкай сярэдняй школы паступае вучыцца ў Горацкую сальскагаспадарчую акадэмію. Потым з дыпломам бухгалтара па накіраванні трапляе ў калгас «Чырвоная Зорка». Там, у вёсцы Хоўхла, яна і сустрэла сваё каханне – статнага прыгожага хлопца Аляксандра Еўдачкова, які пасля службы ў арміі вярнуўся ў родную вёску і ўладкаваўся працаваць у калгас шафёрам. Згулялі вяселле. Для маладой сям’і калгас выдзеліў жыллё. Ларысе падабалася жыць на радзіме мужа, і аб зменах у сваім жыцці яна і не думала.
Але тут і здараецца той паварот, аб якім я напісала ў пачатку. У калгас імя Калініна суседняй вёскі Івольск тэрмінова патрабаваўся галоўны бухгалтар. Яго старшыня прапанаваў гэту пасаду Ларысе Іванаўне. Спачатку яна вагалася: а ці згодзіцца муж паехаць з роднай вёскі? Ды і сам пераезд з наседжанага месца крыху палохаў. Радавала толькі тое, што паедзе на радзіму сваёй маці, якая была родам з Сінічына. Але хваляванні былі дарэмныя, бо муж быў згодны на пераезд. Потым у Івольск пераехалі брат і сястра Аляксандра і стварылі тут свае сем’і.
«Напэўна, карані продкаў паклікалі мяне сюды, – такі вынік зрабіла Ларыса Іванаўна. – І радні тут матчынай шмат, і сама ў дзяцінстве да бабулі сваёй у Сінічына часта ездзіла. Усё тут знаёмае, не чужое. Але самай вялікай маёй радасцю была сустрэча з народным фальклорным калектывам «Сінічкі», у які я закахалася пры першай жа сустрэчы з ім, – распавядае жанчына. – Сама вельмі люблю спяваць, люблю беларускія народныя песні, бо без іх наша жыццё сумнае. І як толькі мяне запрасілі ў калектыў, з вялікім задавальненнем прыйшла сюды».
Удзельніцай і салісткай «Сінічак» Ларыса Іванаўна з’яўляецца ўжо больш за 25 гадоў. І дзе б ні прыйшлося ёй працаваць, з калектывам крочыць да гэтай пары.
Акрамя пасады галоўнага бухгалтара, працавала яшчэ і дырэктарам Івольскага сельскага Дома культуры, і старшынёй Чабатовіцкага і Івольскага сельвыканкамаў. Так здарылася, што старшынёй Івольскага Савета Ларыса Іванаўна была апошнім, бо яго далучылі да Крыўскага. Тады і пайшла працаваць брыгадзірам свінакомплексу «Вахавяк» на ўчастак у вёску Хоўхла. Сюды перайшоў і Аляксандр Цітавіч. Зараз кожны дзень зранку спяшаецца сям’я Еўдачковых зноў на радзіму мужа. Так вось і карагодзіць іх лёс: ад Хоўхла да Івольска, ад Івольска да Хоўхла. І заўсёды Ларыса адчувае плячо і падтрымку свайго мужа, з якім яны разам ужо амаль 33 гады.
Мая гераіня – клапатлівая гаспадыня: дом заўсёды ў чысціні, сваю сядзібу ўпрыгожвае кветкамі. Паважаюць яе аднавяскоўцы за шчырасць і працавітасць. Яна заўсёды прыйдзе на дапамогу таму, хто ў гэтым мае патрэбу. Сэрца Ларысы Іванаўны адкрыта для добрых спраў. Да таго ж сям’я Еўдачковых – гасцінная. Яны радуюцца сустрэчам з роднымі і блізкімі, з сябрамі, а на выхадныя з нецярпеннем чакаюць у госці сям’ю сына з унукам Дзімам.
Хутка бяжыць час. Учора Ларысе Еўдачковай споўнілася 55 год. Няхай жа мой невялікі артыкул будзе для яе прыемным падарункам да гэтай даты. З юбілеем, дарагая Ларыса Іванаўна!
Людміла СТАХАВЕЦ


title: Кадры БДУ для АІПІ: у трэндзе электронныя гуманітарыі

maintext:
У топе месцаў для размеркавання сярод выпускнікоў БДУ – Нацыянальная акадэмія навук Беларусі. Аб’яднаны інстытут праблем інфарматыкі НАН – адна з найлепшых устаноў для тых, хто абраў сваім лёсам навуку і хоча бачыць практычнае прымяненне ўласных распрацовак.
Беларуская мова – актуальна і запатрабавана
Лабараторыя распазнавання і сінтэзу маўлення – адна з 21, адметная сваёй працай з рознымі мовамі. Яна займаецца аўтаматызацыяй бізнеспрацэсаў з выкарыстаннем штучнага інтэлекту і аўтаматызаванай апрацоўкай тэксту і маўлення. За амаль 60-гадовую гісторыю мае мноства ўласных распрацовак і міжнародных кантактаў. Сёння прыярытэтны кірунак працы – пашырэнне прысутнасці сістэм апрацовак беларускай мовы як у навуковай прасторы, так і для паўсядзённага ўжытку.
Напрыклад, вядомая мабільная праграмма з аўдыягідам KrokApp дапамагае даведацца пра будынкі, вуліцы і культурныя аб’екты Беларусі. Сэрвіс Corpus.by змяшчае для тэсціравання розныя часткі сістэм распазнавання і сінтэзу маўлення, а таксама сістэм камунікацыі. Загадчык лабараторыі Юрась ГЕЦЭВІЧ (выпускнік ФПМІ БДУ 2007 г.) падкрэслівае:
– Любы чалавек, выкарыстоўваючы сэрвісы для сваіх патрэб, можа даслаць нам заўвагі і пра пановы, і разам з намі зрабіць іх больш дасканалымі. Нашы кліенты – грамадзяне, навукоўцы, інжынеры і нават цэлыя кампаніі, якіх цікавяць разнастайныя задачы ў галіне апрацоўкі тэкставай ці гукавой інфармацыі. Таму зараз мы шмат з кім супрацоўнічаем. Напрыклад, наша сістэма сінтэзу маўлення зараз убудоўваецца ў інтэрнэтсайты, парталы – у тым ліку для таго, каб агучваць версіі тым, хто мае праблемы са зрокам. Так мы папулярызуем беларускую мову.
Рабіць тое, што важна зараз і што падабаецца
Па словах Юрася Станіслававіча, у лабараторыі ад 10 да 20 праектаў у рознай фазе. Яны не проста займаюцца аўтсорсам, а бяруць складаныя задачы, звязаныя з мовай, культурай, гісторыяй. Часта ў іх можа не быць замоўцы, яны распрацоўваюцца таму, што задача новая, актуальная і падабаецца калектыву. Дарэчы, у штаце зараз працуе 15 спецыялістаў, 30 % з якіх – выпускнікі БДУ. Пытанне развіцця электронных рэсурсаў для беларускай мовы – задача № 1 для навуковага свету, і яе вырашаюць у лабараторыі.
– Сумесна з Інстытутам мовазнаўства імя Якуба Коласа мы зрабілі «Арфаэпічны слоўнік беларускай мовы». Лінгвісты пераправерылі абноўленую версію сістэмы і выслалі заўвагі. У выніку мы дамагліся таго, што сістэма генерацыі фанетыкі пачатковых форм слоў беларускай мовы працуе правільна на 98 %, гэта высокі паказчык.
Супрацоўніцтва з БДУ
Лабараторыя плённа супрацоўнічае з факультэтам сацыякультурных камунікацый, філалагічным факультэтам і ФПМІ. З першым падпісана дамова аб стварэнні філіяла кафедры на базе лабараторыі.
– Мы абменьваемся досведам, публікацыямі, вучэбнымі курсамі, – кажа Юрась Гецэвіч. – У нас ёсць агульныя студэнты і нават у пэўным сэнсе агульныя супрацоўнікі. Са студэнтамі з беларускай, рускай, славянскай, раманагерманскай філалогіі пішам курсавыя і дыпломныя, потым бяром на працу. На ФПМІ курс «Распазнаванне і сінтэз маўлення» праходзіць зусім паіншаму, чым для лінгвістаў. Праграмісты больш падкаваныя з тэхнічнага боку, яны звяртаюць увагу на некаторыя дэталі, якіх лінгвісты не заўважаюць, – асабліва гэта тычыцца пытанняў бяспекі працы сэрвісаў, парталаў. Дзякуючы ім, мы пастаянна паляпшаем платформу Corpus.by.
Лабараторыя з’яўляецца лагічным працягам курсаў, якія мы чытаем на факультэтах. Напрыклад, «Аналіз і сінтэз маўлення», «Праблемы штучнага інтэлекту», «Камп’ютарныя тэхналогіі ў лінгвістыцы». Студэнты звычайна хочуць працягваць. Калі ім спадабаўся нейкі праект, мы запрашаем на практыку ці напісаць курсавыя і дыпломныя праекты. Мы заўсёды шукаем месцы на размеркаванне для перспектыўных людзей.
А як жа навука?
Лабараторыя зараз уваходзіць у міжнародную асацыяцыю NooJ, у міжнародны цэнтр ведаў CLARIN па апрацоўцы беларускіх тэкстаў і маўлення, еўрапейскую тэхнічную супольнасць Europeana.
Зацікаўленыя маладыя навукоўцы распрацоўваюць у лабараторыі свае тэмы па дыпломных, магістарскіх, кандыдацкіх працах. Штатныя супрацоўнікі рыхтуюць публікацыі па спецыяльнай сістэме якая дазваляе атрымаць ад 10 да 30 артыкулаў у год.
– Мы больш з IT, чым з гуманітарнага боку, таму дапускаецца, калі ў артыкуле некалькі суаўтараў. Складана, а часам нават немагчыма, каб адзін чалавек зрабіў усё. Напрыклад, мы распрацоўваем нейкі сэрвіс, далей пішам для яго «хэлп» – вельмі разгорнутую даведку, пра тое, як ён працуе, яго практычную каштоўнасць. Ён становіцца падмуркам для будучага навуковага артыкула. Стараемся знаёміць з усімі партнёрамі моладзь, яны набываюць аўтарытэт, удзельнічаюць у канферэнцыях. Кожны месяц лабараторыя збіраецца на навуковы семінар. Тут абмяркоўваюцца зробленыя праекты, планы на наступны месяц. Калектыў розны: тут ёсць кандыдаты тэхнічных, філалагічных і гістарычных навук, ёсць людзі без ступеняў і на перакрыжаванні навук.
Калектыў маладых геніяў
Лабараторыя – гэта найперш людзі, якія робяць свой унёсак у супольную працу. Іх вельмі скрупулёзная праца у выніку паказвае, якія алгарытмы можна сабраць у нейкі сэрвіс, каб потым даць яго ў карыстанне ўсім ахвочым.
У маладых ёсць выдатная магчымасць павучыцца ў легенды беларускай навукі і старэйшага супрацоўніка Барыса Лабанава. Уся каманда дружная, а загадчык лічыць, што працуе з геніямі.
Лінгвіст як кава 3 у 1?
Супрацоўнікі могуць змяняць профіль з праграмістаў у лінгвісты і наадварот. Па жаданні ім падбяруць новы праект. Можна перайсці і ў іншую лабараторыю АІПІ, тут іх каля 30, напрыклад, займацца біямедыцынскімі выявамі, картаграфіяй ці касмічнай тэматыкай.
– Лінгвісты зараз вельмі запатрабаваныя, бо яны людзі з камунікацыйнай сферы. Часта ўзнікае задача: зрабіць мы можам што заўгодна, але для каго? На гэта адказваюць якраз яны, у лабараторыі нават ёсць спецыяльная методыка, як знаходзіць патэнцыйных партнёраў, кантакты. Праз удалыя перагаворы гуманітарыяў і тэхнічных спецыялістаў можна значна пашырыць бюджэт праекта ў замоўцы.
Нават слова «лінгвіст» зараз мяняецца на digital humanities, г. зн. «электронны гуманітарый». Ён не баіцца ўключыць дыктафон, падрэдагаваць свае файлы, зрабіць транскрыбацыю. Ён здольны перакласці тэкст ці нават напісаць прапанову праекта патэнцыйнаму замоўцу. Патрэба ў такіх спецыялістах ёсць заўсёды. А ад праекта залежыць аплата, тое, што зарабілі, і размяркоўваем паміж удзельнікамі.
Каго чакае лабараторыя?
– БДУ дае студэнтам добрыя веды, якія можна накіраваць, куды патрэбна. Мы не ставім планку па hard і soft skills, калі калектыў пагаджаецца, мы бяром чалавека на працу, а далей прапаноўваем кірункі для навучання і развіцця ў канкрэтных сферах і праектах, – адказвае Юрась Гецэвіч.
Мы за тое, каб камп’ютарная лінгвістыка ўваходзіла ў шматлікія сферы народнай гаспадаркі – у медыцыну, у юрыспрудэнцыю, у гісторыкакультурны дамен, у турызм і г. д. Таму спрыяем, каб да нас размяркоўваліся розныя спецыялісты: гісторыкі, прадстаўнікі social sciences, іншыя гуманітарыі – перакладчыкі, юрысты. Але, канешне, праграмістам і лінгвістам у нас дарога адкрытая. І заўсёды стараемся ствараць асяроддзі, дзе ёсць навукоўцы з розных сфер.
На Corpus.by ёсць 70 сэрвісаў, дзе можна праявіць сябе. Таксама там мы бясплатна выставілі курс, дзе кожны можа праверыць свае навыкі.
Водгукі маладых спецыялістаў
Сяргей МАЕЎСКІ, малодшы навуковы супрацоўнік, выпускнік філалагічнага факультэта 2014 г.:
– На трэцім курсе філфака я трапіў на камп’ютарны семінар Вольгі Елісеевай. На пятым курсе захапіўся праграмаваннем і вэб-дызайнам, першы сайт прысвяціў любімай дзяўчыне. У 2019 г. скончыў аспірантуру па спецыяльнасці «Прыкладная і матэматычная лінгвістыка» і праграму перападрыхтоўкі ў Інстытуце бізнесу БДУ па спецыяльнасці «Праграмнае забеспячэнне інфармацыйных сістэм». З Юрыем Гецэвічам пазнаёміўся ў час, калі ён выкладаў на філфаку. Шкадую, што не патрапіў у лабараторыю значна раней: вопыт удзелу праектах на цяперашні момант быў бы значным. Пасля працаўладкавання па размеркаванні я спачатку займаўся перакладамі і вычыткай беларускай версіі сайтаў медыцынскіх устаноў Беларусі, тэкставых матэрыялаў для аудыягідаў, карыстальніцкіх інструкцый для сэрвісаў праекта Corpus.by. Зараз у маёй кампетэнцыі значна больш задач, звязаных з праграмаваннем – напрыклад,
з апрацоўкай тэкстаў на натуральнай мове з дапамогай Python.
Лабараторыя распазнання і сінтэзу маўлення падкупляе сваёй атмасферай. Яна падыходзіць для маладых людзей, якія маюць у прыярэтэце не меркантыльныя амбіцыі, а найбольш аптымальнае рашэнне складаных задач. Пачуццё запатрабаванасці і плённасці працы, відавочнасць практычнага выкарыстання вынікаў вельмі грэюць душу, і я рады, што здабыў усё гэта тут. Калі цвёрда вырашу звязаць жыццё з навукай, то інстытут
адкрые мноства перспектыў па ўкараненні распрацовак і атрыманні патэнтаў.
Яўгенія ЗЯНОЎКА, малодшы навуковы супрацоўнік, выпускніца факультэта сацыякультурных камунікацый 2015 г.:
– Скончыла ФСК па спецыяльнасці «сучасныя замежныя мовы: камп’ютарны лінгвіст, выкладчык дзвюх замежных моў (англійскай і іспанскай)». Затым уладкавалася ў лабараторыю распазнання і сінтэзу маўлення АІПІ НАН Беларусі і паступіла ў магістратуру філалагічнага факультэта БДУ па спецыяльнасці «прыкладная і матэматычная лінгвістыка». У 2019 г. скончыла аспірантуру Цэнтра даследаванняў беларускай культуры, мовы і літаратуры па спецыяльнасці «сучасная беларуская мова».
Юрась Гецэвіч выкладаў нам прадмет «Камп’ютарныя тэхналогіі ў лінгвістыцы» і прапанаваў супрацоўніцтва. Цяпер сама выкладаю на факультэце сацыякультурных камунікацый БДУ па тым профілі.
Мяне прыцягвае малады і дружны калектыў, праца па спецыяльнасці. Мой асноўны інтарэс – распрацоўка фармальных правілаў і алгарытмаў рашэння дэлімітацыі сінтэзаванага маўлення. Таксама займаюся пошукам і распрацоўкай (падачай) новых праектаў, пішу артыкулы для ўдзелу ў розных канферэнцыях і навуковых часопісах, перакладаю публіцыстычныя артыкулы на англійскую і беларускую мовы. Праца ў лабараторыі лічыцца добрым досведам для развіцця прагматычных навыкаў у камп’ютарнай лінгвістыцы. Неўзабаве планую абараніць дысертацыю на тэму «Аптымізацыя лінгваакустычных рэсурсаў для сістэм сінтэзу беларускага маўлення».
Для кожнага супрацоўніка падбіраюцца простыя задачы, якія паступова ўскладняюцца. Нават калі не засвоілі нейкія тэарэтычныя аспекты ва ўніверсітэце, у лабараторыі абавязкова навучаць усяму і дадуць паспрабаваць сябе ў розных напрамках.
Надзея МАРХЕЛЬ
Сяргей МАЕЎСКІ


title: Школа аналітыкаў: у БДУ рыхтуюць будучых кіраўнікоў

maintext:
Без аналітыкі – нікуды, сцвярджае студэнцкі аналітычны клуб, які стартаваў 30 сакавіка на базе ўніверсітэта. На першай сустрэчы замест святочных прамоў – насычаная дыскусія пра каштоўнасці сучаснага беларускага грамадства са спецыялістамі Беларускага інстытута стратэгічных даследаванняў (БІСД).
Адкрыццё клуба адбылося на факультэце філасофіі і сацыяльных навук – і гэта першая адукацыйная сустрэча шасцітыднёвага навучальнага курса, які праходзяць 8 студэнтаў і магістрантаў. За час навучання яны пазнаёмяцца з асновамі аналітычнай працы і сустрэнуцца са спецыялістаміпрактыкамі з дадзенай сферы.
Запрошаныя ўдзельнікі мерапрыемства – рэктар БДУ Андрэй КАРОЛЬ, дырэктар БІСД Алег МАКАРАЎ і яго супрацоўнікі, прадстаўнікі ФФСН і факультэта журналістыкі, лідары студэнцкіх арганізацый. Па словах рэктара, ва ўніверсітэце падобная школа маладога аналітыка праводзіцца ўпершыню, і гэта абдуманы крок:
– Любая ВНУ павінна мець унутры сябе сістэму навігацыі, дыспазіцыі, пералік рызык, якія забяспечваюць рух наперад. Для гэтага было створана ўпраўленне экспертнай і аналітычнай работы. Яно праводзіць ключавы аналіз усіх паказчыкаў дзейнасці ўніверсітэта і медыйнага асяроддзя вакол універсітэта, а зараз з’явіўся і юнацкі сегмент нашай аналітычнай структуры. Адна з галоўных мэт новага праекта – стварэнне ўмоў самарэалізацыі моладзі і кадравага рэзерву для ўніверсітэта. Маладыя кіраўнікі павінны ўмець здабываць важнае з плыні інфармацыі, якая ўсё павялічваецца, і знаходзіць правільныя рашэнні задач, што стаяць перад універсітэтам, з улікам аналізу знешняга і ўнутранага асяроддзя.
Начальнік упраўлення экспертнай і аналітычнай работы Яўген ХАРУК прадставіў адукацыйную праграму:
– Студэнцкі аналітычны клуб – гэта супольнасць студэнтаў і магістрантаў, якія цікавяцца інфармацыйнааналітычнай працай, хочуць развівацца ў гэтай сферы, удзельнічаць у падрыхтоўцы аналітычных дакументаў, навуковых даследаванняў, іншых праектаў. Для найбольш якаснага навучання мы адабралі невялікую групу на аснове матывацыйных анкет. Скончыцца курс стварэннем уласных праектаў, якія ўдзельнікі прадставяць у маі. Далей клуб працягне сваю працу як паўнавартасная студэнцкая супольнасць і дыскусійная пляцоўка з рэгулярнымі адукацыйнымі сустрэчамі. Больш за тое, у членаў клуба будзе магчымасць ужыць набытыя навыкі і кампетэнцыі пры фарміраванні прапановы для распрацоўкі стратэгічных дакументаў універсітэта.
Аналітыка для прэзідэнта
Ідэя студэнцкага аналітычнага клуба ўзнікла паўгода назад у размове рэктара з кіраўніцтвам БІСД. Дарэчы, дырэктар інстытута Алег МАКАРАЎ быў прыемна здзіўлены хуткасцю рэалізацыі задумкі ў гатовы выразны праект. Ён адзначыў, што аналітыка не толькі сусветны трэнд, але і абавязковы навык кіраванца, звязаны з «гнуткімі» мазгамі:
– Аналітыка важная ва ўсіх сферах. Для кіраванца гэта абавязковы скіл, які спатрэбіцца ў сферах СМІ, паліталогіі, банкаўскай справе і інш. БІСД пастаўляе аналітыку самага высокага ўзроўню для кіраўніка дзяржавы. Гэта вельмі важна для нашай краіны. Будзем падтрымліваць распачынанні ў БДУ, дзяліцца ведамі і досведам, а таксама разлічваем знайсці тут будучыя кадры.
Далей Алег Макараў распавёў пра працу аналітыкаў і аналітычных службаў. Інстытут стратэгічных даследаванняў – новая структура, якой усяго два гады, яна створана па лякалах нямецкай «фабрыкі думак». Усяго ў БІСД працуе каля 50 чалавек, іх асноўная задача – напісанне дакументаў, аналіз інфармацыі па стратэгічных напрамках знешняй і ўнутранай палітыкі з прыцягненнем міжнародных і айчынных экспертаў і спецыялістаў навуковых устаноў. Дарэчы, пры выбары тэм супрацоўнікі БІСД выкарыстоўваюць крэатыўныя метады, напрыклад, гульніразмінкі, а таксама славуты «мазгавы штурм», дзякуючы чаму прыблізна дзясятая частка ідэй бярэцца ў распрацоўку. Работа аналітыкаў няпростая і заснаваная на прафесійнай пазіцыі, дзе палітычныя і іншыя перавагі адыходзяць убок, падкрэсліў дырэктар.
А што па каштоўнасцях?
Пра актуальныя каштоўнасці сучаснага беларускага грамадства ўдзельнікам мерапрыемства распавяла супрацоўнік БІСД кандыдат сацыялагічных навук Святлана АЛЕЙНІКАВА. Яна прэзентавала свежыя вынікі двух рэспубліканскіх апытанняў з агульным лікам рэспандэнтаў 4000 чалавек.
Па яе словах, зараз як ніколі ў топе каштоўнасцяў беларусаў мір, бяспека, воля і правы чалавека, што ярка адлюстроўвае нядаўнія падзеі. Па выніках апытання беларусы шукаюць раўнавагу паміж дзвюма групамі базавых каштоўнасцяў: дзяржаваўтваральных калектыўных (суверэнітэт, моцная дзяржава, парадак і г. д.) і асабістасямейных (сям’я, дом, здароўе, душэўны камфорт і г. д.). З аднаго боку, грамадзянін Беларусі зацікаўлены ў моцнай дзяржавеабаронцы, а з іншага – гатовы да асабістай ініцыятывы і спадзяецца на свае сілы. Што паказвае арыентацыю на дзяржаву-партнёра пры захаванні патэрналісцкіх установак. Новы сацыяльны стандарт пашырыў межы беларуса за рамкі яго сям’і і дома.
Адзначае сацыёлаг БІСД і зрушэнне каштоўнасцяў ад матэрыяльных даброт да прыярытэтаў больш высокага ўзроўню: датычнасці, самарэалізацыі, імкнення да новых сацыяльных стандартаў, якасці жыцця і г. д. У беларусаў дамі нуе запатрабаванне ў павазе і прызнанні (па пірамідзе запатрабаванняў Маслоу), што паказвае дастатковую развітасць нашага грамадства.
Моцны беларускі канцэпт дабрабыту: здароўе, сям’я, душэўны камфорт, агульнасць з блізкім колам, людзьмі падобных поглядаў, суверэнітэт і незалежнасць краіны. У адрозненне ад Расіі і Украіны, грамадзяне Беларусі мала цікавяцца гісторыяй і спакойна ставяцца да гістарычнай і культурнай спадчыны, вывучаючы яе час ад часу. Няма і сакральнага стаўлення да некаторых гістарычных перыядаў, як у краінсуседзяў.
Члены клуба актыўна каментавалі вынікі даследавання і дзяліліся сваімі меркаваннямі. Задавалі пытанні пра падрабязнасці падрыхтоўкі і правядзення апытання, цікавіліся, як праходзіць дзень аналітыка, як адбіраюцца эксперты і захоўваецца аб’ектыўнасць інтэрпрэтацый вынікаў. Сустрэча падышла да канца, і ўдзельнікі дамовіліся пра новую – жаданне абмяркоўваць не толькі аналітыку, але і грамадскія падзеі ўзаемнае.
Надзея МАРХЕЛЬ


title: Інтэлектуалы віруюць. “Што? Дзе? Калі?”, “Брэйн-рынг” - у што яшчэ гуляюць студэнты БДУ

maintext:
Нядаўна прайшоў першы адборачны тур у чэмпіянаце «БДУ–100», прысвечаны юбілею ўніверсітэта. Арганізатарам выступіў клуб інтэлектуальных гульняў. Распавядзём, як праходзяць трэніроўкі і ці магчыма патрапіць на чэмпіянат звычайнаму студэнту.
Клуб быў заснаваны ў 1997 годзе Віктарам і Сцяпанам Цемушавымі. На той момант яны былі выпускнікамі гістарычнага факультэта. У 2007–2015 гадах клуб узначальваў Павел Свярдлоў.
У 2012 годзе да яго далучыўся Дзмітрый Штукацер. Пры ім у 2017 годзе БДУ прыняў фінал адкрытага чэмпіянату ВНУ Расіі, а з 2018 года стаў пастаяннай пляцоўкай для чэмпіянату Еўропы сярод студэнцкіх каманд. Штогод праводзіцца цэлая серыя інтэлектуальных спаборніцтваў: студэнцкі чэмпіянат Мінска і моладзевы чэмпіянат БДУ, фэст «Студэнцкія гульні БДУ», школьны фэст інтэлектуальных гульняў «ТрЭК». У наш час клуб інтэлектуальных гульняў БДУ – гэта цэлая каманда прафесіяналаў, трэнерамі працуюць шматразовыя прызёры чэмпіянатаў Беларусі Уладзімір Асіпчук і Ксенія Вараб’ёва.
Традыцыя перамагаць
Сезон пачынаецца ўвосень і доўжыцца з верасня па май. Большасць мерапрыемстваў з’яўляюцца адкрытымі, у тым ліку і для навучэнцаў іншых ВНУ. Студэнцкі чэмпіянат Мінска складаецца з васьмі тураў. Чатыры гульні прымае БДУ, чатыры – БДУІР. Асаблівасць моладзевага чэмпіянату ў тым, што ў ім ёсць абмежаванне па ўзросце. Ён прызначаны для студэнтаў 1–2 курсаў і школьнікаў (гэта значыць для гульцоўпачаткоўцаў, якім спецыяльна распрацаваны прасцейшыя пытанні). Для дасведчаных гульцоў ёсць шмат іншых гульняў, але заўсёды трэба з чагосьці пачынаць.
Фэст «Студэнцкія гульні БДУ» прайшоў ужо ў сёмы раз. Ёсць цікавая традыцыя, звязаная з дадзеным мерапрыемствам. Так атрымліваецца, што каманда, якая перамагае на фэсце ў БДУ, потым выйграе кубак «Што? Дзе? Калі?» усёй Беларусі. Пакуль што была толькі адна асечка, калі ў 2020 годзе выйгралі ўдзельнікі з Украіны, але спадзяёмся, што сёлета «традыцыя» адновіцца.
Як праходзяць трэніроўкі?
Трэніроўкі ладзяцца ўвесь час, нягледзячы на тое, ідзе падрыхтоўка да чэмпіянату ці не. Праходзяць яны некалькі разоў на тыдзень, мінімум два. На іх можа прыйсці любы ахвотнік. Трэніроўка адрозніваецца ад гульні тым, што пытанні гуляюцца з разборам. Яны бываюць тэматычнымі: напрыклад, спецыялізацыя на кнопкавых гульнях («Свая гульня» ці «Брэйнрынг») ці разбор пытанняў пэўнага рэдактара (аўтара пытанняў), у якога свая логіка, свая асаблівасць напісання. Усе вышэйпералічаныя дзеянні павышаюць верагоднасць правільнага адказу.
Як патрапіць на чэмпіянат?
Калі ёсць каманда – адразу прыходзіць на турнір. Калі ж вы адзіночка – гэта часова! Трэба ўсяго толькі хадзіць на трэніроўкі. На іх з’яўляюцца аднадумцы, з якіх у выніку і ствараюцца каманды. Такая практыка асабліва папулярная ў пачатку сезона. Тлумачыцца гэта тым, што навучацца прыходзяць дзеці, якія нядаўна скончылі школу ці ліцэй. Усе паступілі ў розныя УВА, і папярэднія склады распаліся.
Падчас фарміравання можа быць усякае: напрыклад, калі палова каманды ёсць, а палову яшчэ трэба дабраць, бываюць і выпадкі, калі старшакурснікі набіраюць маладых гульцоў.
У клуба інтэлектуальных гульняў ёсць розныя сумоўі па пошуку гульцоў у сацыяльных сетках. Там трэба пісаць штосьці накшталт: «Я вось такі і хачу гуляць, вазьміце мяне». І наадварот: «Я капітан каманды, і нам патрэбны гулец». Увогуле, клуб робіць усё магчымае для абмену кантактамі будучых саюзнікаў.
Што такое «БДУ–100»?
Чэмпіянат «БДУ–100» – гэта разавае карпаратыўнае мерапрыемства. Спецыяльны турнір, які задумваўся як святочны, прысвечаны стагоддзю ўніверсітэта. Ён з’яўляецца закрытым, у ім могуць удзельнічаць толькі тыя, хто адносіцца да БДУ: студэнты, выкладчыкі, супрацоўнікі. Арганізатары закладваюць асноўную думку: трэба падаць глебу для знаёмства паміж пакаленнямі. Адпаведна, прыярытэт у каманд, у ліку якіх больш супрацоўнікаў і студэнтаў. Улічваючы маштаб мерапрыемства, трэба разумець, што ў фінал патрапяць не ўсе склады, якія падалі заяўкі. Ёсць тры адборачныя туры. Нядаўна прайшла толькі першая зімовая гульня, вядучым якой стаў уладальнік крыштальнай савы, вядучы тэлепраграмы «Што? Дзе? Калі?» Алесь Мухін. Пройдуць яшчэ дзве аналагічныя гульні: вясновая і летняя. Адна каманда можа паўдзельнічаць толькі ў адным адборачным туры. Па выніках кожнага будуць адабраны каманды, якія трапяць у фінал (мінімум 4 склады з адной адборачнай гульні). Некаторыя каманды будуць дабірацца за пэўныя дасягненні. Напрыклад, каманду «Матрыярхат» арганізатары запрасілі на фінальны тур, таму што яны сталі найлепшымі ў першай частцы адборачнай зімовай гульні. Увосень будзе фінал чэмпіянату, бо менавіта ў гэту пару года БДУ спаўняецца 100 гадоў.
Пра рэкардсменаў
Дзмітрый ШТУКАЦЕР:
– Не магу сказаць, якая каманда стала найлепшай за ўсе гады гульняў і турніраў. Гэта немагчыма, бо ўсе яркія, са сваімі асаблівасцямі і дасягненнямі. Мабыць, адзначу дзве каманды – зборную геаграфічнага факультэта «Географ глобус прапіў», якая выйграла першыя чатыры сезоны адкрытай інтэлектуальнай лігі БДУ (папярэднік моладзевага чэмпіянату, таксама рэгулярны турнір), і каманду «Вельмі змянілася за лета», якая некалькі гадоў запар была найлепшай не толькі ў Беларусі, але і годна выступала на еўрапейскім узроўні. Калі гаварыць пра канкрэтных гульцоў, то згадаю Васіля Бабкова, ён цяпер з’яўляецца намеснікам дырэктара РГА «БЛІК» (гэта такі аналаг спартыўнай федэрацыі) па дарослым спорце і галоўным арганізатарам усіх інтэлектуальных гульняў у Мінску. Уладзіслаў Порыцкі таксама мае шмат дасягненняў, і не толькі ў рамках Беларусі, але і на чэмпіянаце Еўропы (мае 12 медалёў). Аляксандр Марозаў стаў рэкардсменам па колькасці залатых медалёў за ўсе гады правядзення студэнцкага чэмпіянату. У яго 22 медалі. Трэнерам Аляксандра быў Іван Тапчый, клуб якога выступае аналагам клуба інтэлектуальных гульняў, але толькі ў ліцэі БДУ.
Пра турнір «БДУ–100»
Алесь МУХІН:
– Адзначу вельмі добрую і якасную арганізацыю мерапрыемства. Мне спадабалася тое, як каманды ўліліся ў гульню. Нечаканымі былі і вынікі: адны склады добра сябе праявілі ў пачатку турніру, іншыя, наадварот, бліжэй да канца. «Вішанькай на торце» быў суперфінал па правілах гульні «Брэйн-рынг». Было вельмі шмат нечаканасцяў. Напрыклад, калі лідараў турніру абыходзілі каманды, якія занялі па выніках гульні 6, 7, 8 месцы. Узровень каманд даволі высокі. Усе добра сябе паказалі, хоць мы прывезлі сур‘ёзны пакет пытанняў. Іх узровень складанасці быў супастаўны з пытаннямі беларускага тэлеклуба, дзе гуляюць найлепшыя з лепшых на сёння. Рэкамендую камандам максімальна засяроджвацца на трэніроўках. Было відаць, што ў «пачаткоўцаў» першыя пытанні сыходзілі толькі на тое, каб навучыцца чуць адзін аднаго, усё запісваць, правільна фармуляваць адказы. Галоўныя лайфхакі вельмі простыя: не забываць, пра што канкрэтна пыталася, запісваць асноўныя словы, падзеі, даты, сачыць за нейкімі «цікавосткамі» ў саміх пытаннях. Вельмі часта бывае, што нестандартна ўжытае слова можа намякаць на шлях да пошуку адказу. Вялікая адказнасць падчас гульні ляжыць і на капітане. Ён павінен ведаць, чаго чакаць ад сваіх знаўцаў: хтосьці больш эрудыт, хтосьці – «генератар» версій. Капітан – гэта часам палова каманды. Але ў любым выпадку адзін ён усіх не выцягне, важна, каб гуляў менавіта калектыў. А камандам я хачу пажадаць верыць у свае сілы, у свае магчымасці, не баяцца разважаць уголас. У вас усё атрымаецца!
Пра падрыхтоўку да чэмпіянатаў
Ксенія ВАРАБ’ЁВА:
– Трэнерам я з’яўляюся ўжо другі год. Бываюць трэніроўкі, калі прысутнічае болей за 25 чалавек. Шчыра прызнацца, у такія моманты я трошкі панікую, таму што складана з імі ўсімі адначасова спраўляцца, але ў выніку ўсё праходзіць добра. Не сказала б, што ў маёй тактыцы ёсць нейкія асаблівасці. Проста імкнуся падтрымліваць свабодную і расслабленую абстаноўку, каб гэта не выглядала, як «з прымусу». Варта адзначыць, што каманды адразу прыходзяць даволі матываванымі, але падтрымка з майго боку таксама заўсёды ёсць. Калі я бачу, што гульцы «вырастаюць» на маіх вачах, я адчуваю штосьці сярэдняе паміж гонарам і светлай радасцю! Адзін раз мае «падапечныя», якіх я трэніравала, выкінулі маю ж каманду, у якой я гуляла, са студэнцкага чэмпіянату Мінска па «Брэйн-рынгу». Адчуванні былі дзіўныя, але ўсё ж больш у добры бок.
Што я магу параіць пачаткоўцам? Гуляць ва ўсё, што варушыцца, а што не варушыцца – варушыць і гуляць! Форма ў інтэлектуальных гульнях напрацоўваецца амаль заўсёды выключна колькасцю згуляных пытанняў.
Уладзімір АСІПЧУК:
– Трэнірую ў БДУ ўжо чацвёрты год. Усё пабудавана вакол дзвюх асноўных гульняў: «Што? Дзе? Калі?» і «Свая гульня». Хітрыкаў шмат, і тэарэтычна завучыць пытанні было б складана, таму важная практыка.
Удзел у абмеркаванні пытання моцна раскрывае чалавека, прымушае яго браць адказнасць, не саромецца таго, што можаш памыліцца.
Праводзіць трэніроўкі мне не цяжка. Папершае, ходзяць на заняткі па ўласным жаданні, таму нікога не трэба матываваць. Падругое, на гульнях паза трэніроўкамі мы можам быць супернікамі, але між намі і студэнтамі існуюць вельмі здаровыя сяброўскія адносіны, і мы разам спрабуем знаходзіць адказы – гэта вельмі яднае. Патрэцяе, праводзіць трэніроўкі вельмі карысна, бо прапускаеш праз сябе шмат пытанняў і сам вучышся гуляць лепш.
З пытаннямі ўсё проста: існуе вельмі карысны сайт, куды выкладаюцца амаль усе бягучыя турніры. Звычайна я выбіраю некалькі тураў тых рэдактараў, якія хутка сустрэнуцца студэнтам на найбліжэйшых гульнях.
У моманты, калі я бачу, што адзін з маіх вучняў развіваецца, не стаіць на месцы, адчуваю, што праводжу трэніроўкі не дарма. І, шчыра кажучы, пачынаю крыху баяцца, бо такія студэнты адразу становяцца тваімі канкурэнтамі ў інтэлектуальных гульнях. Але больш за ўсё для мяне важна не тое, што студэнты вырастаюць, пачынаюць перамагаць і браць медалі, а тое, што яны пры гэтым развіваюцца як асобы. Бо «ШДК» – гэта не проста гульня дзеля гульні, гэта яшчэ і вельмі добрая школа: і міжасобасных стасункаў, і ўласнага развіцця.
Аляксандра ПЕРАВОЗНІКАВА


title: У БДУ з’явіцца новая спецыяльнасць "эканамічная бяспека"

maintext:
Унікальная для Беларусі спецыяльнасць «эканамічная бяспека» з’явіцца на эканамічным факультэце БДУ. Спецыялістаў такога профілю пакуль не рыхтуе ніводны ўніверсітэт нашай краіны. Дадзеная спецыяльнасць – вынік інтэграцыі найлепшых айчынных праграм па эканоміцы і перадавога досведу вядучых расійскіх ВНУ па падрыхтоўцы спецыялістаў у сферы бяспекі. Якімі навыкамі будуць валодаць будучыя студэнты, у якіх сферах змогуць знайсці першыя працоўныя месцы, распавяла дэкан эканамічнага факультэта Ганна КАРАЛЁВА.
Ад задумкі да рэалізацыі: калі ўзнікла ідэя адкрыць новую спецыяльнасць?
У 2013 года эканамічны факультэт адзін з першых у краіне пачаў падрыхтоўку спецыялістаў па «эканамічнай інфарматыцы». На дадзены момант гэта адна з самых запатрабаваных спецыяльнасцяў у БДУ. Летась прахадны бал на платную форму навучання па гэтай спецыяльнасці склаў 353. Досвед паказвае, што выпускнікі дадзенай спецыяльнасці маюць попыт на рынку працы.
Адкрыццё спецыяльнасці «эканамічная бяспека» абумоўлена запатрабаваннем сярод працадаўцаў у кадрах, здольных рэагаваць, ацэньваць і кіраваць эканамічнымі рызыкамі. На жаль, крызісы ў сусветнай эканоміцы, якія перыядычна паўтараюцца і здараюцца нечакана, кардынальна падрываюць эканамічную бяспеку малых фірмаў і велізарных карпарацый, нацыянальных эканомік і сусветных гаспадарчых сістэм у цэлым. Нестабільнасць на сусветным рынку расце, крызісы здараюцца часцей, вастрыня іх праявы год ад года нарастае. У гэтых умовах забеспячэнне бяспекі становіцца сапраўды ўсеагульнай праблемай.
Таму ўжо сёння цэнтральнай постаццю ў кампаніях і дзяржаўных органах кіравання з’яўляецца прафесіянал, здольны нейтралізаваць ці кардынальна змякчыць крызісныя ўздзеянні.
Ідэя стварэння спецыяльнасці «эканамічная бяспека» з’явілася два гады таму. Увесь гэты перыяд ішло ўзгадненне навучальнага плана, абмеркаванне неабходных кампетэнцый выпускнікоў з будучымі працадаўцамі, афармленне дакументаў і атрыманне дазволу.
Запатрабаваны сучасны эканаміст: хто ён?
На дадзены момант сярод замоўцаў кадраў павышаны попыт на выпускнікоў, якія валодаюць міждысцыплінарнымі ведамі, менавіта такіх спецыялістаў плануем рыхтаваць на новай спецыяльнасці эканамічнага факультэта.
Падчас навучання студэнты спецыяльнасці «эканамічная бяспека» будуць праходзіць паглыбленую падрыхтоўку ў галіне эканомікі, юрыспрудэнцыі, інфармацыйных тэхналогій у сферы эканамічнай бяспекі.
Пра міждысцыплінарнасць навучання гаворыць той факт, што дысцыпліны юрыдычнага профілю будуць выкладаць спецыялісты юрыдычнага факультэта. Дысцыпліны па эканоміцы і інфармацыйных тэхналогіях у галіне эканамічнай бяспецы забяспечыць прафесарска-выкладчыцкі склад эканамічнага факультэта.
Для практыка-арыентаванай скіраванасці навучання па новай спецыяльнасці плануецца прыцягваць да правядзення заняткаў спецыялістаў-практыкаў.
Якія дысцыпліны прыйдзецца асвоіць?
Будучыя спецыялісты навучацца ацэньваць і прадухіляць магчымыя рызыкі і страты прадпрыемстваў, праводзіць маніторынг фактараў, якія ўплываюць на іх эканамічную бяспеку, прагназаваць і кіраваць эканамічнымі рызыкамі. Студэнты даведаюцца пра асаблівасці нацыянальных і міжнародных стандартаў фінансавай справаздачнасці. Навучанне на дадзенай спецыяльнасці дазволіць ім свабодна арыентавацца ў адміністрацыйным, гаспадарчым, фінансавым і мытным праве.
У навучальны план уключаны такія дысцыпліны: лічбавая эканоміка, канкурэнтная разведка, сістэмны аналіз і ацэнка фактараў эканамічнай бяспекі, тэхналогіі прадухілення супрацьпраўных дзеянняў у бізнесе, грамадзянскі і гаспадарчы працэс, міжнародныя стандарты фінансавай справаздачнасці, рызыкі знешнеэканамічнай дзейнасці, кіраўнічы ўлік.
Дзе змогуць пабудаваць кар’еру выпускнікі спецыяльнасці «эканамічная бяспека»?
Для адкрыцця новай спецыяльнасці быў вывучаны попыт на такіх спецыялістаў з боку працадаўцаў. На выпускнікоў спецыяльнасці «эканамічная бяспека» ўжо маюцца заяўкі на размеркаванне, хоць яно будзе толькі ў 2025 годзе.
Таму абітурыенты могуць быць упэўнены, што пасля паспяховага заканчэння БДУ яны будуць запатрабаваны на рынку працы.
Выпускнікі дадзенай спецыяльнасці змогуць працаваць у сферы банкаўскай, фінансавай і бізнес-аналітыкі, фінансавага маніторынгу і экспертызы, антыкрызіснага кіравання, процідзеяння эканамічнаму тэрарызму; у падатковай інспекцыі, страхавых арганізацыях, банках, службах кіравання рызыкамі.
Першы набор: якая колькасць месцаў будзе адкрыта на новай спецыяльнасці?
План прыёму на спецыяльнасць «эканамічная бяспека» ў 2021 годзе складзе 10 месцаў на бюджэтную форму навучання і 10 месцаў на платную. Студэнтам, якія паспяхова скончылі навучанне па дадзенай спецыяльнасці, будзе прысвоена кваліфікацыя «эканаміст». З планам прыёму на эканамічны факультэт можна азнаёміцца на сайце https://abiturient.bsu.by/.


title: Ганна БАСАВА пра журфак: "Шчаслівы той чалавек, які ведае, чым ён будзе займацца ў сваім жыцці"

maintext:
Прыйшоў час для многіх юнакоў і дзяўчат зрабіць свой выбар прафесіі. І дапамагчы з ім мы просім экпертаў і прадстаўнікоў розных факультэтаў БДУ. Сёння мы пагутарым з намеснікам дэкана па профарыентацыйнай працы факультэта журналістыкі Ганнай БАСАВАЙ.
– Ганна Іванаўна, які сэнс Вы ўкладаеце ў прафарыентацыйную працу?
– Выбар прафесіі – адно з найбольш важных рашэнняў, якое прымае чалавек у сваім жыцці і ў прафесійным самавызначэнні. Прафесійная арыентацыя дапамагае выбару ў адпаведнасці са здольнасцямі, цікавасцямі, схільнасцямі маладога чалавека. А калі гаварыць больш шырока, то сучасная прафарыентацыя – гэта самастойная галіна ведаў, якая ўяўляе сабой сінергію такіх навук, як псіхалогія, педагогіка, сацыялогія, медыцына, права, эканоміка.
Дзейнаць нашага факультэта накіравана на выяўленне творчых якасцей асобы, прабуджэнне і замацаванне цікавасці да прафесіі журналіста. Гэта, думаю, і абумовіла з’яўленне пасады намесніка дэкана па прафарыентацыйнай працы на факультэце.
Для мяне гэтая праца адначасова і цікавая, і адказная і ганаровая. Яна патрабуе ўменняў і навыкаў камунікавання з самымі рознымі людзьмі як па ўзросце, так і па статусе, арганізацыйных здольнасцей у стварэнні і ажыццяўленні розных прафарыентацыйных праектаў, вопыту педагога, менеджара, псіхолага. Як слушна адзначаў рымскі філосаф Луцыя Сенека, «жывы той, хто многім прыносіць карысць; жывы той, хто сам сабе карысны».
– Якія асноўныя накірункі вашай дзейнасці? Што робіцца для таго, каб таленавітая моладзь ішла на факультэт журналістыкі?
– Работа факультэта па прафарыентацыі праводзіцца згодна з распрацаваным і зацверджаным планам. Зразумела, што найбольшую эфектыўнасць яна мае ў тым выпадку, калі сістэматызаваная і вядзецца не толькі на факультэце, але і ва ўстановах сярэдняй адукацыі. Сёння журфак праводзіць прафарыентацыйную работу з навучэнцамі агульнаадукацыйных школ, гімназій, ліцэяў і знаходзіць новыя эфектыўныя метады работы з абітурыентамі. Яна вядзецца па такіх напрамках, як групавыя і індывідуальныя гутаркі, арганізацыя і правядзенне Дзён адкрытых дзвярэй, удзел у выставах СМІ і кірмашах вакансій, правядзенне інфармацыйна-азнаямляльных сустрэч прафесарска-выкладчыцкага складу і студэнтаў са школьнікамі, экскурсій на базе факультэта і ўніверсітэта, размяшчэнне інфармацыйных матэрыялаў у школах, гімназіях, ліцэях, распрацоўка азнаямляльна-інфармацыйнай прадукцыі для абітурыентаў і інш.
Акрамя таго, мая дзейнасць скіравана на арганізацыю і правядзенне заняткаў у “Школе маладога журналіста”, дзе навучаюцца школьнікі 9-11 класаў з усёй Беларусі (на сёння іх звыш 60), арганізацыю аглядаў і конкурсаў творчых прац навучэнцаў школ, гімназій, ліцэяў, Дзён адкрытых дзвярэй, праекта “Студэнт на тыдзень”, каардынацыю працы студэнтаў-валанцёраў журфака з абітурыентамі ў сацыяльных сетках, падрыхтоўку інфармацыйнага кантэнт для сайта журфака, каардынацыю працы падрыхтоўчых курсаў для абітурыентаў, арганізацыю для навучэнцаў майстар-класаў вядомых журналістаў.
У гэтым годзе ўпершыню практыкуюцца два сумесныя праекты: студэнт – школьніку (праект скіраваны на ўзаемадзеянне студэнтаў-валанцёраў і школьнікаў-абітурыентаў у «Школе маладога журналіста» і ў сацыяльных сетках, дзе створаны групы і старонкі для хуткага ўзаемадзеяння) і студэнт – школьнік – выкладчык (праект накіраваны на навуковыя даследаванні школьнікаў у галіне журналістыкі, у прыватнасці да іх удзелу ў навуковай канферэнцыі студэнтаў, аспірантаў, магістрантаў БДУ-2021). Вопыт сумеснай працы студэнтаў, школьнікаў і выкладчыкаў дазваляе абітурыентам далучыцца да вучэбнага і навуковага жыцця факультэта.
Неабходна дадаць, што пры правядзенні прафарыентацыйнай работы на факультэце прафесарска-выкладчыцкім складам і студэнтамі выкарыстоўваюццца такія формы і метады работы як групавыя і індывідуальныя гутаркі з абітурыентамі, наведванне лекцый і практычных заняткаў, майстар-класы з выкарыстаннем сучасных тэхналогій, публікацыя матэрыялаў аб факультэце ў друку, выступленнні на тэлебачанні, радыё, размяшчэнне інфармацыйных матэрыялаў у сацыяльных сетках і інш.
Пры гэтым задача факультэта заключаецца не толькі ў тым, каб запрашаць паступаць менавіта да нас і з гэтай мэтай арганізоўваць розныя мерапрыемствы, але і прыцягваць ускосна, праз удзел школьнікаў у факультэцкіх мерапрыемствах, студэнтаў і выкладчыкаў – у правядзенні школьных мерапрыемстваў. Мэта падобных мерапрыемстваў – уключэнне школьнікаў у студэнцкае жыццё, устанаўленне эмацыйнай сувязі паміж студэнтамі і патэнцыйнымі абітурыентамі, прыцягненне ўвагі мэтавай аўдыторыі да падрыхтоўкі журналістаў ва ўніверсітэце. Для многіх выпускнікоў падобныя мерапрыемствы з’яўляюцца рашаючымі пры выбары прафесіі і нашага факультэта.
– Прафарыентацыя – важны накірунак як для факультэта, паколькі дазваляе знаходзіць матываваных і таленавітых абітурыентаў, але і для саміх маладых людзей, якія стаяць перад самым галоўным выбарам у жыцці. З кім вы ўзаемадзейнічаеце? Якія арганізацыі вам дапамагаюць эфектыўна працаваць?
– Ва ўмовах павышанай турбулентнасці знешняга эканамічнага асяроддзя вучням старэйшых класаў неабходна ажыццяўляць выбар будучай прафесіі, і для таго каб гэты выбар быў асэнсаваным, ужо недастаткова даваць інфармацыю аб існуючых прафесіях. Абгрунтаваны выбар прафесіі – гэта асабістае рашэнне школьніка, які ўсведамляе адказнасць за вынік планавання перспектыў уласнага развіцця. Такая адказнасць часам не заўсёды ўласцівая нават дарослым людзям, таму выпускнікі на этапе выбару прафесійнага шляху маюць асаблівую патрэбу ў дапамозе педагогаў, бацькоў, псіхолагаў, працадаўцаў.
Нашай дзейнасці ў гэтым напрмку дапамагае найперш узгодненая і зладжаная праца па ўсіх напрамках на факультэце журналістыкі пад кіраўніцтвам дэкана В.М. Самусевіч, надзейнае шматгадовае ўзаемадзеянне з Міністэрствам інфармацыі, Міністэрствам адукацыі, Мінскім аблвыканкамам, Мінгарвыканкамам, грамадскім аб’яднаннем “Беларускі саюз журналістаў”, Рэспубліканскім фондам развіцця турызму і падтрымкі дзікай прыроды “Планета без межаў”, рэспубліканскімі і рэгіянальнымі СМІ.
– Ці будуць якія змены ў прыёмнай кампаніі гэтага года? Калі так, то з чым гэта звязана?
– Так, гэты год шмат у чым для абітурыентаў, якія паступаюць на факультэт журналістыкі БДУ, будзе асаблівым.
Па-першае, гэты год знамянальны для абітурыентаў, бо яны заканчваюць школу, ліцэй ці гімназію, і робяць свой выбар установы вышэйшай адукацыі, у якой хочуць вучыцца, факультэт, дзе будуць авалодваць будучай прафесіяй.
Па-другое, яны паступаюць у юбілейны для БДУ год, якому сёлета спаўняецца 100 гадоў.
Па-трэцяе, абітурыенты, якія сёлета паступяць на факультэт журналістыкі, будуць вучыцца па новым тыпавым вучэбным плане. Што гэта значыць? Першыя два гады ў іх будзе агульнапрафесійная падрыхтоўка, падчас якой яны атрымаюць фундаментальныя, універсальныя, базавыя веды ў галіне журналістыкі. А ў наступныя два гады пройдуць прафілізацыю па напрамках журналістыкі і атрымаюць паглыбленыя прафесійныя веды. Такім чынам, праз два гады навучання студэнты змогуць выбраць пэўны напрамак журналістыкі, але гэты выбар будзе цалкам залежыць ад іх паспяховасці.
– На факультэт журналістыкі для паступлення неабходна прайсці таксама ўнутраны іспыт, які вельмі палохае абітурыентаў. Раскажыце, што ён сабой уяўляе і ці насамрэч такі страшны?
– Факультэт журналістыкі – гэта творчы факультэт. Таму здольнасці да журналістыкі, пэўныя ўменні і навыкі нашы абітурыенты выяўляюць ужо задоўга да паступлення: рыхтуючы публікацыі, удзельнічаючы ў разнастайных конкурсах, займаючыся на падрыхтоўчых курсах пры факультэце журналістыкі, а таксама наведваючы на працягу 2-3 гадоў “Школу маладога журналіста”, удзельнічаючы ў праекце “Студэнт на тыдзень” і інш.
– Падчас паступлення кожны абітурыент факультэта журналістыкі здае ўступны экзамен “Творчасць” (напрамак “Журналістыка”). У час экзамена яму неабходна праявіць свае творчыя здольнасці, схільнасць да прафесійнай журналісцкай дзейнасці, уменне даваць ацэнку падзеям і з’явам і веды аб функцыянаванні сродкаў масавай інфармацыі.
– Экзамен “Творчасць” праводзіцца ў два этапы. Першы этап – творчае сачыненне, тэматыка якога – актуальныя з’явы сацыяльна-эканамічнага жыцця грамадства. Адзнака выстаўляецца за змест і граматнасць. Асноўныя крытэрыі пры ацэнцы сачынення – паўната раскрыцця тэмы, уменне адбіраць факты і іх аналізаваць, лагічнасць і паслядоўнасць выкладу матэрыялу, лексічнае багацце, творчая індывідуальнасць і інтэлект абітурыента. Другі этап – вусны экзамен, які праходзіць у форме сумоўя і ўключае: 1) аналіз творчага партфоліо абітурыента (публікацыі ў газетах і часопісах, сюжэты тэле- і радыёперадач і інш.); 2) адказ на пытанні па тэмах, якія ўключаюць грамадска-палітычную і эканамічную праблематыку, пытанні культурнага жыцця, міжнародных адносін, асаблівасці работы журналіста ў друкаваных, аўдыявізуальных і сеткавых медыя; 3) выкананне пісьмовага задання па рэдагаванні тэкстаў на рускай і беларускай мовах.
– Што б вы параілі абітурыентам? Як ім рыхтавацца?
– Жадаю абітурыентам старанна і сур’ёзна рыхтавацца да ўступных экзаменаў на журфак, выдатна закончыць школу, гімназію або ліцэй, вытрымаць ЦТ і паспяхова здаць экзамен “Творчасць”. А таксама актыўна ўжо сёння ўключацца ў жыццё журфака. Удзельнічаць у конкурсах і аглядах творчых прац, што дае магчымасць праверыць свой узровень падрыхтоўкі, атрымаць вопыт творчай дзейнасці, далучыцца да студэнцкага жыцця ў праекце “Студэнт на тыдзень”, у час заняткаў у “Школе маладога журналіста”, падрыхтоўчых курсах для абітурыентаў, а таксама рыхтаваць свае матэрыялы і размяшчаць іх у СМІ і на платформе факультэтэта (Студлайф і Вэб-журналіст) і г.д.
– І ваша пажаданне тым, хто паступае ў гэтым годзе на журфак…
– Шчаслівы той чалавек, які ведае, чым ён будзе займацца ў сваім жыцці. Але калі выпускнік не ведае, куды яму накіраваць свае прафесійныя здольнасці, перад ім узнікае адно з асноўных у жыцці кожнага чалавека пытанне – пошук, выбар і авалоданне прафесіяй. Часам прафесія звязана з лёсам, жыццёвым прызначэннем чалавека. І для вас, маладыя людзі, важна правільна выбраць свой шлях і вызначыцца ў выбары любімай працы. Поспехаў у вашым выбары!
Анастасія ПОЎХ


title: Памёр яшчэ адзін выкладчык ВДУ - загадчык кафедры беларускага мовазнаўства Генадзь Арцямёнак

maintext:
ННВ • 12/4/21 23:31 • Адукацыя
12 красавіка на 62-м годзе жыцця памёр загадчык кафедры беларускага мовазнаўства ВДУ, кандыдат філалагічных навук, дацэнт Генадзь Антонавіч Арцямёнак. Развітацца з ім можна будзе ў аўторак.
Генадзь Антонавіч нарадзіўся 09.01.1960 у вёсцы Кадлубішчы Докшыцкага р-на Віцебскай вобласці. Ва ўніверсітэце (раней – Віцебскі дзяржаўны педагагічны інстытут імя С.М. Кірава) пачаў працаваць з кастрычніка 1981 г. пасля заканчэння філалагічнага факультэта Беларускага дзяржаўнага ўніверсітэта. У 1986 г. паспяхова скончыў аспірантуру БДУ. У 1988 г. абараніў кандыдацкую дысертацыю. У 1993 г. Арцямёнку Генадзю Антонавічу было прысвоена вучонае званне дацэнта. Стаж навуковай працы – 40 гадоў.
Арцямёнак Генадзь Антонавіч узначальваў кафедру беларускага мовазнаўства з кастрычніка 2000 г. Абавязкі загадчыка кафедры выконваў на высокім арганізацыйным, навуковым і прафесійным узроўні. Гэта быў адказны, кампетэнтны кіраўнік. Высокаэрудзіраваны ў галіне агульнай лінгвістыкі і беларусазнаўства, ён добра ведаў найноўшыя дасягненні філалагічнай навукі, якімі шчодра дзяліўся з калегамі і студэнтамі.
Арцямёнак Генадзь Антонавіч плённа займаўся навукова-даследчай дзейнасцю: больш за 100 навуковых і вучэбна-метадычных прац годна ўзбагацілі айчынную лінгвістыку. На працягу 15 гадоў кіраваў навукова-даследчымі тэмамі кафедры Дзяржаўнай праграмы навуковых даследаванняў. З’яўляўся ініцыятарам стварэння “Рэгіянальнага слоўніка Віцебшчыны”. Кіраваў навуковым аўтарскім калектывам унікальнага лексікаграфічнага выдання “Рэспубліка Беларусь: Лінгвакраіназнаўчы слоўнік”. Пад яго мудрым кіраўніцтвам вынікова рыхтаваліся студэнцкія навукова-даследчыя працы. Актыўна ўдзельнічаў ў абмеркаванні і экспертызах навуковых прац выкладчыкаў і аспірантаў.
Арцямёнак Генадзь Антонавіч шмат увагі ўдзяляў працы з настаўнікамі і вучнямі Віцебскай вобласці, карыстаўся ў іх заслужанай павагай і аўтарытэтам. Вылучаўся ініцыятыўным, творчым падыходам да справы і арганізатарскімі здольнасцямі. Быў шчырым і спагадлівым да калег, мог знайсці індывідуальны падыход да кожнага, з кім меў стасункі. Яго любілі і паважалі студэнты, захапляючыся яго дасведчанасцю і чалавечнасцю. Імя Генадзя Антонавіча добра вядома ў філалагічным настаўніцкім асяроддзі.
Да апошніх дзён жыцця Арцямёнак Генадзь Антонавіч займаў актыўную жыццёвую пазіцыю, хутка рэагаваў на любую новую сітуацыю і мог самастойна прымаць аптымальныя рашэнні.
Неаднаразова ўзнагароджваўся дыпломамі, граматамі і ганаровымі граматамі Міністэрства адукацыі Рэспублікі Беларусь, Віцебскага абласнога Савета дэпутатаў, Віцебскага гарвыканкама, упраўлення адукацыі Віцебскага аблвыканкама, ВДУ імя П.М. Машэрава. Быў занесены на Дошку гонару ўстановы адукацыі “Віцебскі дзяржаўны ўніверсітэт імя П.М. Машэрава”. У 2009 г. атрымаў нагрудны знак “Выдатнік адукацыі”. Кіраўніцтва факультэта і ўніверсітэта высока цэніць Генадзя Антонавіча Арцямёнка за яго грамадзянскія, прафесійныя і чалавечыя якасці.
Генадзь Антонавіч быў добрым мужам і аўтарытэтным бацькам, шчырым, прыязным і сумленным чалавекам.
Генадзь Антонавіч Арцямёнак назаўжды застанецца ў памяці ўсіх, хто яго ведаў, таленавітым даследчыкам, інтэлігентным, мудрым кіраўніком, прынцыповым выкладчыкам, светлым чалавекам, які вельмі любіў жыццё, працу, людзей. Вечная памяць!
Развітанне з Генадзем Антонавічам Арцямёнкам адбудзецца 13 красавіка з 8:50 да 10:50 па адрасе Гагарына, 4.
Паводле афіцыйнага сайта ВДУ.


authors: Ігар Мацьвееў

description: Увечары ў Вялікую суботу, 3 красавіка, біскуп Віцебскі Алег Буткевіч узначаліў літургію Пасхальнай вігіліі касцёле Святога Духа Віцебску. На святочнай службе пабываў фотакарэспандэнт Народных навін Віцебска .

title: У віцебскім касцёле Святога Духа прайшла святочная імша на Вялікдзень. Фотарэпартаж

maintext:
Ігар Мацьвееў • 04/4/21 2:20 • Грамадства
Увечары ў Вялікую суботу, 3 красавіка, біскуп Віцебскі Алег Буткевіч узначаліў літургію Пасхальнай вігіліі ў касцёле Святога Духа ў Віцебску. На святочнай службе пабываў фотакарэспандэнт "Народных навін Віцебска".
У сваім віншаванні са светлым святам Хрыстовага Уваскрасення біскуп Віцебскі Алег Буткевіч адзначыў:
"Свята Пасхі мае свой пачатак у гісторыі вызвалення Абранага Богам народа з егіпецкай няволі. Пасха, перажытая Езусам Хрыстом, распачала новую гісторыю – гісторыю вызвалення ўсяго свету з няволі граху і смерці. Гэтая гісторыя праходзіць праз жыццё кожнага з нас і дакранаецца да самай глыбіні душы і сэрца чалавека. На яе можна заплюснуць вочы, але тады мы становімся падобнымі да фараона, які, ігнаруючы папярэджанні Маісея, наклікаў на сябе і свой народ бедствы.
Але можна падобна да габрэяў у Егіпце, якія ў Пасхальную ноч пазначылі дзверы сваіх дамоў крывёй ягняці, і нам прыняць удзел у збаўчай Ахвяры Божага Сына, акрапляючы сваё сэрца Крывёю Хрыста і ратуючы сябе такім чынам ад вечнага пакарання.
Так дзейнічае Міласэрная Любоў Уваскрослага Збаўцы.
Яна ніколі не нараджала рэвалюцый і не прэтэндавала на месца ў палітычным істэблішменце, але заўсёды закладала трывалы падмурак цывілізаванага развіцця чалавецтва. Прынятая як узор да наследавання не толькі адкрывае нам браму ў вечнае жыццё, але перадусім робіць нас здольнымі годна прайсці свой зямны шлях.
Сёння мы асаблівым чынам адчуваем патрэбу ў духоўнай сіле і мудрасці, каб пераадолець выпрабаванні, якія апошнім часам выпадаюць на наш лёс. Сёння нам патрэбная вера, каб з надзеяй глядзець у будучыню і каб з любоўю будаваць нашую сучаснасць. Менавіта з любоўю, бо толькі яна здольная навучыць чалавека размаўляць і прабачаць, быць спагадным і разумець патрэбы бліжніх, радавацца і спачуваць, як гэта рабіў Хрыстос. А Ён перамог гэты свет, свет які часта быў варожа настаўлены да Яго. Перамог праз свой Крыж і Уваскрасенне. Перамог, не прыніжаючы сваіх апанентаў да зямлі, але ўздымаючы чалавека з бруду граху і смерці, вяртаючы яму годнасць Божага Сыноўства.
Паспрабуйма ісці гэтым шляхам Хрыста – цярністым і вузкім, але пэўным і пераможным! Шляхам, напрыканцы якога ззяе хвала Уваскрослага Збаўцы. І няхай яна асвячае кожнае вашае сэрца, кожны ваш дом і нашую родную Беларускую Зямлю – зямлю пад белымі крыламі!".


authors: Сабіна Радзько

description: 10 красавіка на 87-м годзе жыцця пайшоў у іншы свет Уладзімір Папковіч. Настаўнік, паэт, перакладчык — доўгія дзесяцігоддзі ён заставаўся адным з цэнтраў прыцягнення культурнага асяроддзя Віцебшчыны, увасабленнем інтэлігентнай разважлівасці і непадробнай цікаўнасці да творчасці сяброў, калег вучняў.

title: У Віцебску памёр выбітны паэт і перакладчык, выкладчык ВДУ Уладзімір Папковіч

maintext:
Сабіна Радзько • 10/4/21 20:00 • Культура
10 красавіка на 87-м годзе жыцця пайшоў у іншы свет Уладзімір Папковіч. Настаўнік, паэт, перакладчык — доўгія дзесяцігоддзі ён заставаўся адным з цэнтраў прыцягнення культурнага асяроддзя Віцебшчыны, увасабленнем інтэлігентнай разважлівасці і непадробнай цікаўнасці да жыцця і творчасці сяброў, калег і вучняў.
Уладзімір Антонавіч нарадзіўся 25 сакавіка 1935 года ў вёсцы Дварэц Вілейскага павета Віленскага ваяводства. Скончыў факультэт нямецкай мовы Мінскага дзяржаўнага педагагічнага інстытута замежных моў, працаваў выкладчыкам нямецкай мовы, інжынерам-перакладчыкам.
З 1966 года жыў у Віцебску. Працаваў настаўнікам нямецкай мовы ў СШ №20, Віцебскім індустрыяльным тэхнікуме. Ад 1982 года — старэйшы выкладчык, у 1998-2005 гадах — загадчык кафедры Віцебскага дзяржаўнага ўніверсітэта імя П.М.Машэрава. Неаднаразова ладзіў для сваіх студэнтаў навучальныя вандроўкі ў Германію, падтрымліваў цёплыя стасункі з многімі былымі навучэнцамі цягам некалькіх дзесяцігоддзяў.
Творы Уладзіміра Папковіча з’явіліся ў друку ў 1962 годзе. Першы зборнік вершаў — “На досвітку” — выйшаў у 1978 годзе. Аўтар больш як 10 кніг паэзіі, шматлікіх перакладаў вершаў і прозы з нямецкай мовы на беларускую. Пераклаў на нямецкую мову паэму “Тарас на Парнасе”, вершы Давіда Сімановіча. Сябра Саюза пісьменнікаў СССР з 1981 года. Сябра Саюза беларускіх пісьменнікаў.
Лаўрэат прэміі “Сузор’е муз” імя Уладзіміра Караткевіча.
Выдатны знаўца літаратуры і выяўленчага мастацтва, Уладзімір Антонавіч быў жаданым госцем на выставах, прэзентацыях і творчых сустрэчахдля кожнага знаходзіў трапныя і добразычлівыя пажаданні. У апошнія гады, калі здароўе падводзіла, дасылаў сябрам і знаёмым цёплыя словы праз электронную пошту, з дапамогай блізкіх рэгулярна выкладаў старыя і новыя вершы і пераклады на фэйсбуку.
За доўгае і няпростае жыццё Уладзімір Папковіч шмат каго сагрэў увагай і спагадай. Усе мы смуткуем, развітваючыся з ім.
Развітанне адбудзецца ў панядзелак, 12 красавіка, ў рытуальнай зале “Свеча” па вуліцы Петруся Броўкі, 50/4 з 18:00 да 20:00. Родныя просяць не прыносіць вянкоў у сувязі з тым, што нябожчыка збіраюцца крэміраваць, а пахаванне адбудзецца пазней.


description: Свята Пасхі мае свой пачатак у гісторыі вызвалення Абранага Богам народа з егіпецкай няволі. Пасха, перажытая Езусам Хрыстом, распачала новую гісторыю – ўсяго свету няволі граху і смерці. Гэтая гісторыя праходзіць праз жыццё кожнага нас дакранаецца да самай глыбіні душы сэрца чалавека. На яе можна заплюснуць вочы, але тады мы

title: Віншаванне біскупа Буткевіча з Вялікднём

maintext:
ННВ • 04/4/21 18:53 • Рэлігія
Дарагія браты і сёстры ў Хрысце,
шаноўныя суайчыннікі!
“Так палюбіў Бог свет,
што аддаў Сына свайго Адзінароднага,
каб кожны, хто верыць у Яго,
не загінуў, але меў жыццё вечнае”
Ян 3,16
Свята Пасхі мае свой пачатак у гісторыі вызвалення Абранага Богам народа з егіпецкай няволі. Пасха, перажытая Езусам Хрыстом, распачала новую гісторыю – гісторыю вызвалення ўсяго свету з няволі граху і смерці. Гэтая гісторыя праходзіць праз жыццё кожнага з нас і дакранаецца да самай глыбіні душы і сэрца чалавека. На яе можна заплюснуць вочы, але тады мы становімся падобнымі да фараона, які, ігнаруючы папярэджанні Маісея, наклікаў на сябе і свой народ бедствы.
Але можна падобна да габрэяў у Егіпце, якія ў Пасхальную ноч пазначылі дзверы сваіх дамоў крывёй ягняці, і нам прыняць удзел у збаўчай Ахвяры Божага Сына, акрапляючы сваё сэрца Крывёю Хрыста і ратуючы сябе такім чынам ад вечнага пакарання.
Так дзейнічае Міласэрная Любоў Уваскрослага Збаўцы.
Яна ніколі не нараджала рэвалюцый і не прэтэндавала на месца ў палітычным істэблішменце, але заўсёды закладала трывалы падмурак цывілізаванага развіцця чалавецтва. Прынятая як узор да наследавання не толькі адкрывае нам браму ў вечнае жыццё, але перадусім робіць нас здольнымі годна прайсці свой зямны шлях.
Сёння мы асаблівым чынам адчуваем патрэбу ў духоўнай сіле і мудрасці, каб пераадолець выпрабаванні, якія апошнім часам выпадаюць на наш лёс. Сёння нам патрэбная вера, каб з надзеяй глядзець у будучыню і каб з любоўю будаваць нашую сучаснасць. Менавіта з любоўю, бо толькі яна здольная навучыць чалавека размаўляць і прабачаць, быць спагадным і разумець патрэбы бліжніх, радавацца і спачуваць, як гэта рабіў Хрыстос. А Ён перамог гэты свет, свет які часта быў варожа настаўлены да Яго. Перамог праз свой Крыж і Уваскрасенне. Перамог, не прыніжаючы сваіх апанентаў да зямлі, але ўздымаючы чалавека з бруду граху і смерці, вяртаючы яму годнасць Божага Сыноўства.
Паспрабуйма ісці гэтым шляхам Хрыста – цярністым і вузкім, але пэўным і пераможным! Шляхам, напрыканцы якога ззяе хвала Уваскрослага Збаўцы. І няхай яна асвячае кожнае вашае сэрца, кожны ваш дом і нашую родную Беларускую Зямлю – зямлю пад белымі крыламі!
Здароўя і Божага бласлаўлення! Хрыстос Уваскрос! Са Святам!
+Алег Буткевіч
Біскуп Віцебскі
Паводле catholicnews.by


title: Па "польскай справе" арыштавалі пяцёх чалавек. Расказваем, хто гэтыя людзі

maintext:
Источник материала: Свабода
Праваабаронцы 31 сакавіка прызналі палітвязьнямі яшчэ пяць чалавек — сяброў незарэгістраванага Саюзу палякаў Беларусі: Анжаліку Борыс, Анджэя Пачобута, Ірэну Бярнацкую, Марыну Цішкоўскую, Ганну Панішаву. Затрыманым ад 47 да 56 гадоў, усе маюць вышэйшую адукацыю. Расказваем, хто гэтыя людзі.
Анжаліцы Борыс 47 гадоў. Жыве ў Горадні. Ня замужам, дзяцей няма. Узначальвае не зарэгістраваны беларускімі ўладамі Саюз палякаў Беларусі цягам 10 гадоў: з 2005 па 2010 год, і з 2016 году дагэтуль. Польская супольнасьць абірала яе на пасаду старшыні тройчы, апошні раз сёлета ў сакавіку.
Борыс родам зь вёскі пад Горадняй, вучылася ў вясковай школе. Пэдагагічную адукацыю атрымала ў Польшчы: тэхнікум у Люблінскім павеце, унівэрсытэт у Беластоку. Пасьля адукацыі вярнулася ў Беларусь, выкладала польскую мову ў школах у Горадні і «польскім мястэчку» Адэльску.
У 1995 годзе стала сябрам СПБ, праз тры гады ўзначаліла адукацыйны аддзел гэтай арганізацыі.
У 2005 годзе ў СПБ, які дзейнічаў з 1986 году, адбыўся раскол. Пасьля таго як на старшыню ўпершыню абралі Анжаліку Борыс, беларускія ўлады не прызналі вынікі зьезду. Яны правялі паўторны зьезд, на якім абралі іншага старшыню, аднак той зьезд не прызнала Польшча. З таго часу ў Беларусі дзейнічаюць два СПБ: адзін зь іх падтрымліваюць толькі беларускія ўлады, другі — польскія.
З 2005 году Борыс неаднаразова выклікалі на допыты ў КДБ, пракуратуру, міліцыю. Яна некалькі разоў атрымлівала вялікія штрафы за правядзеньне імпрэзаў у межах сваёй арганізацыі: у 2008 годзе — 400 эўра штрафу за канцэрт польскага гурту Lombard у Горадні, у 2010 годзе — 1000 эўра штрафу «за незаконную дабрачынную дзейнасьць», а таксама — каля 200 эўра штрафу за незаконны мітынг перад «польскім домам» у Горадні.
У 2015 годзе ўпраўленьне фінансавых расьсьледаваньняў КДК паведаміла Борыс, што будзе пастаянна назіраць за ейнай дзейнасьцю. У 2019 годзе старшыню незарэгістраванага СПБ судзілі за арганізацыю традыцыйнага сьвята Казюкі, аднак апраўдалі праз «малазначнасьць парушэньня». Тады пад суд прыйшлі каля сотні чалавек, каб яе падтрымаць.
У 2006 годзе польскі жаночы часопіс Twój styl назваў Борыс «Жанчынай году». У 2011 годзе міністар замежных спраў Польшчы ўзнагародзіў яе дыплёмам за выдатны ўнёсак у прасоўваньне Польшчы ў сьвеце.
«Думаю, палітыка — шляхетная справа, якая павінна служыць людзям», — казала Анжаліка Борыс два гады таму на выставе, прысьвечанай пасьпяховым гарадзенкам, сярод якіх была яна сама.
Сёлета 23 сакавіка Борыс затрымалі. На наступны дзень асудзілі яе на 15 сутак адміністрацыйнага арышту за правядзеньне ў Горадні традыцыйнага сьвята Казюкі. 25 сакавіка Генэральная пракуратура завяла крымінальную справу «за распальваньне рэлігійнай і нацыянальнай варажнечы» (частка 3 артыкула 130 КК) на Анжаліку Борыс і іншых асобаў. Цяпер Борыс пад вартай на «Валадарцы» ў якасьці падазраванай.
Анджэю Пачобуту 47 гадоў. Жыве ў Горадні. Жанаты, двое дзяцей: старэйшая дачка вучыцца ў Горадні ў мэдычным унівэрсытэце, малодшы сын ходзіць у школу. Вядомы журналіст і грамадзкі дзеяч, сябар незарэгістраванага СПБ.
Паходзіць з пасёлку Вялікая Бераставіца Горадзенскай вобласьці, што недалёка ад мяжы з Польшчай. Паводле адукацыі юрыст, вучыўся ў горадзенскім унівэрсытэце імя Янкі Купалы. Некалькі гадоў выкладаў права ў горадзенскіх каледжах.
У 2002 годзе прыйшоў у журналістыку. Працаваў у першых незалежных горадзенскіх газэтах «Пагоня», «Дзень», «Мясцовы час», рэспубліканскай газэце «Народная Воля», газэце СПБ на польскай мове «Głos znad Niemna» («Голас з-над Нёману»). Быў рэдактарам часопіса СПБ «Magazyn Polski na uchodźstwie», карэспандэнтам буйнога польскага выданьня «Gazeta Wyborcza». Займаўся тэмамі, зьвязанымі з гісторый спэцслужбаў СССР, антысавецкага супраціву ў Заходняй Беларусі, Арміяй Краёвай.
У СПБ прыйшоў на пачатку 1990-х.
Пачобуту ня раз давалі штрафы, адміністрацыйныя суткі і рэальныя тэрміны за ягоную дзейнасьць. За асьвятленьне Плошчы-2010 ён атрымаў спачатку штраф больш за 400 эўра, а потым 15 сутак арышту як за ўдзел у недазволеным мерапрыемстве.
Па крымінальных справах за паклёп і абразу кіраўніка дзяржавы Пачобута некалькі разоў затрымлівалі ў 2011 і 2012 годзе. Тады ён правёў пад вартай 3 месяцы. У 2011 годзе суд апраўдаў яго па артыкуле «Абраза прэзыдэнта РБ», але даў 3 гады пазбаўленьня волі з адтэрміноўкай на 2 гады за паклёп на Лукашэнку. У залі суду яго вызвалілі пад падпіску аб нявыезьдзе. У 2012 годзе журналіста паўторна абвінавацілі ў паклёпе на Лукашэнку за ягоныя артыкулы. У 2013 годзе другую справу супраць яго закрылі.
«Мы назіраем чарговую хвалю антыпольскай прапаганды і кампаніі супраць польскай меншасьці. Мы назіраем моцны ўдар. Дзяржаўныя мэдыя аддаюць шмат увагі, каб ачарніць Польшчу і яе гісторыю і прадставіць палякаў, якія жывуць у Беларусі, як пятую калёну, якая нясе пагрозу рэжыму Аляксандра Лукашэнкі. Рэжым Аляксандра Лукашэнкі знаходзіцца ў палітычным і эканамічным крызісе. Ён патрабуе адцягнуць увагу грамадзтва ад гэтага становішча. Вонкавым ворагам будзе Польшча, унутраным — польская меншасьць у Беларусі», — казаў Анджэй Пачобут за дзень да свайго затрыманьня, пасьля таго як старшыні незарэгістраванага СПБ Борыс прысудзілі арышт за Казюкі.
Сёлета 25 сакавіка да Пачобута прыйшлі зь ператрусам. Пазьней стала вядома, што ён праходзіць па «польскай справе», якую Генэральная пракуратура завяла «за распальваньне рэлігійнай і нацыянальнай варажнечы» (частка 3 артыкула 130 КК) на Анжаліку Борыс і іншых асобаў. Цяпер Пачобут пад вартай на «Валадарцы» ў якасьці падазраванага.
Ірэне Бярнацкай споўнілася 55 гадоў за дзень да затрыманьня. Жыве ў Лідзе Горадзенскай вобласьці, мае трох дарослых дзяцей і трох унукаў. Дачка і сын пераехалі ў Польшчу, яшчэ адна дачка жыве ў Лідзе. Бярнацкая 6 гадоў узначальвае аддзел СПБ у Лідзе.
Як расказала дачка Вераніка Півута, Ірэна Бярнацкая па адукацыі інжынэр-тэхноляг. Працавала на прадпрыемстве па вытворчасьці спэцый «Лідкон». У 33 гады сышла ў дэкрэтны адпачынак. Потым займалася бізнэсам, прывозіла з Польшчы фіранкі, посьцілкі, тавары для дому.
У лідзкі аддзел СПБ уваходзяць сотні чалавек. Бярнацкая разьвівала польскую мову, культуру і традыцыі. Дапамагала рэпрэсаваным палякам, высланым у Сыбір, якія пазьней вярнуліся ў Беларусь; людзям з абмежаванымі магчымасьцямі. Пры СПБ дзейнічаў «Клюб 50+» для старэйшых людзей, моладзевая творчая супольнасьць, малітоўная суполка «Маці ў малітве». Працавалі прыватныя курсы польскай мовы для людзей рознага ўзросту.
«Мама мужная, адкрытая. Яна заўсёды за праўду, хоць праўда бывае непрыемная. Калі прыходзяць у школу і кажуць, што хочуць атрымаць „карту паляка“, — гэта няправільна пастаўленае пытаньне. Пані Ірэна патлумачыць, што мы не раздаём „карты паляка“, а падтрымліваем культуру, мову, традыцыі», — кажа дачка Вераніка.
Яна тлумачыць, што маці заўжды гатовая дапамагаць нават коштам уласнай сям’і. Гэтак выхавала і дзяцей, каб служылі іншым бескарысьліва.
Летась Бярнацкую аштрафавалі на 810 рублёў за малітву за Беларусь каля касьцёла. Суткі тады яна правяла ў ізалятары. Яна практыкуючая каталічка.
Амаль усе члены сям’і Бярнацкіх мелі летась неаднаразовыя штрафы за ўдзел у «несанкцыянаваных масавых мерапрыемствах».
«Яна чалавек нязломны. Яна будзе трываць у малітве. Там будзе ўсё добра, наладзіць кантакт з усімі. У турме навучыць усяму дзяўчат. Яна мае маладосьць, хоць ёй і 55 гадоў. Толькі ня ведаю, як яна будзе сядзець без сваёй актыўнасьці. Магчыма, так Пан Бог даў, што празь яе нешта адбудзецца, яна нешта данясе да людзей, што працуюць у турме. Яна будзе расказваць дзяўчатам пра малітву, пра Пана Бога, пра свой цяжкі лёс», — кажа пра маці дачка.
Ірэну Бярнацкую затрымалі сёлета 25 сакавіка. У яе правялі ператрус, а потым перавезьлі яе ў Менск. Яна праходзіць па «польскай справе», якую Генэральная пракуратура завяла «за распальваньне рэлігійнай і нацыянальнай варажнечы» (частка 3 артыкула 130 КК) на Анжаліку Борыс і іншых асобаў. Цяпер Бярнацкая пад вартай на «Валадарцы» ў якасьці падазраванай.
Марыне Цішкоўскай 54 гады. Жыве ў Ваўкавыску Горадзенскай вобласьці. Замужам, у яе двое дзяцей і двое ўнукаў. Узначальвае аддзел незарэгістраванага СПБ у Ваўкавыску цягам 7 гадоў.
"; //parse XFBML, because it is not nativelly working onload if (!fbParse()) { var c = 0, FBParseTimer = window.setInterval(function () { c++; if (fbParse()) clearInterval(FBParseTimer); if (c === 20) { //5s max thisSnippet.innerHTML = "Facebook API failed to initialize."; clearInterval(FBParseTimer); } }, 250); } } }; thisSnippet.className = "facebookSnippetProcessed"; if (d.readyState === "uninitialized" || d.readyState === "loading") window.addEventListener("load", render); else //liveblog, ajax render(); })(document);


title: Да саліста Gods Tower прыйшоў Сьледчы камітэт

maintext:
Источник материала: Свабода
Да саліста Gods Tower Уладзіслава «Lesley Knife» Наважылава прыйшоў Сьледчы камітэт. У камэнтарах у сваім фэйсбуку ён расказаў, што да яго прыйшлі з-за абразьлівага камэнтара ў сацсетках.
"; //parse XFBML, because it is not nativelly working onload if (!fbParse()) { var c = 0, FBParseTimer = window.setInterval(function () { c++; if (fbParse()) clearInterval(FBParseTimer); if (c === 20) { //5s max thisSnippet.innerHTML = "Facebook API failed to initialize."; clearInterval(FBParseTimer); } }, 250); } } }; thisSnippet.className = "facebookSnippetProcessed"; if (d.readyState === "uninitialized" || d.readyState === "loading") window.addEventListener("load", render); else //liveblog, ajax render(); })(document);


title: Што Лукашэнка хоча памяняць у Канстытуцыі? Меркаваньне экспэрта

maintext:
Источник материала: Свабода
На гэтыя пытаньні каналу Свабода Premium адказвае Андрэй Елісееў, дырэктар у пытаньнях дасьледаваньняў цэнтру Eurasian States in Transition, экспэрт міжнароднай ініцыятывы iSANS (The International Strategic Action Network for Security).
Елісееў
Палітычны рэжым у Беларусі можна трактаваць як пэрсаналісцкі вайсковы рэжым, гэта тыповы султанісцкі рэжым
Адзін з галоўных накірункаў зьмены Канстытуцыі — наданьне Ўсебеларускаму народнаму сходу (УНС) канстытуцыйнага статусу, наданьне Лукашэнкі дадатковага статусу старшыні прэзыдыюму УНС
Таксама могуць быць зьмены ва ўзроставым цэнзе, а таксама можа быць павялічаны тэрмін прэзыдэнцтва з пэрспэктывай спадкаемства пад малодшага сына
І трэцяя зьмена, якая можа адбыцца — гэта скасаваньне прамых прэзыдэнцкіх выбараў, абраньне прэзыдэнта парлямэнтам ці УНС
Рэжым застаецца пэрсаналісцкім, ён ня робіцца калегіяльным, хунтай, Лукашэнка па-ранейшаму кіруе аднаасобна
Але вельмі істотна вырасла роля сілавога кампанэнта
Калі я кажу пра вайсковы характар рэжыму, я маю на ўвазе ня толькі прадстаўнікоў войска, але наагул сілавікоў, людзей з сілавым бэкграўндам — гэта і КДБ, і МУС
У нядаўняй нарадзе ў Лукашэнкі, дзе абмяркоўвалася закрыцьцё дыпляматычных прадстаўніцтваў, удзельнічалі не адно дыпляматы, а генэралітэт
Нават рашэньні, якія наўпрост не зьвязаныя з аховай правапарадку, прымаюцца з удзелам людзей з сілавым «профілем»
Лукашэнка ня хоча цалкам паліць масты з Захадам і з Украінай, гэта трэба яму дзеля ўзаемадзеяньня з Крамлём, яму трэба як-небудзь нармалізаваць адносіны з Захадам
Султанізм — гэта адзін зь відаў рэжымаў у тыпалёгіі палітолягаў Хуана Лінца і Альфрэда Стэпана
У адрозьненьні ад таталітарызму ў султанісцкіх рэжымах няма вызначанай ідэалёгіі
У адрозьненьні ад іншых відаў аўтарытарызму пры султанізме зусім мізэрная роля інстытутаў і Беларусь — прыклад такога рэжыму
Таксама асаблівасьць султанізму — гэта тэндэнцыя да дынастычнай спадкаемнасьці, імкненьне кіраўніка перадаць уладу сваім сваякам, найперш сынам
Дэкрэт аб паўнамоцтвах Рады бясьпекі — гэта не мэханізм плянавага транзыту, гэта інструмэнт запалохваньня мажлівых удзельнікаў змовы супраць Лукашэнкі
Лукашэнка можа застацца на пасадзе старшыні УНС ці Рады бясьпекі і аддаць прэзыдэнцкую пасаду нейкаму рэгенту
Заява старшыня канстытуцыйнай камісіі Пятра Міклашэвіча, што Беларусь застанецца прэзыдэнцкай рэспублікай, ня супярэчыць гэтай схеме
Што вядома пра пляны зьмяніць Канстытуцыю
Шэраг паўнамоцтваў прэзыдэнта прапануецца замацаваць за ўрадам, заявіў 28 красавіка падчас пасяджэньня канстытуцыйнай камісіі яе кіраўнік, старшыня Канстытуцыйнага суду Пётра Міклашэвіч
Мінулы 25-гадовы пэрыяд пацьвердзіў эфэктыўнасьць, абгрунтаванасьць і мэтазгоднасьць функцыянаваньня інстытуту прэзыдэнцтва і сёньня няма абʼектыўнай неабходнасьці мяняць форму кіраваньня ў Беларусі на парлямэнцкую або парлямэнцка-прэзыдэнцкую, – сказаў Міклашэвіч
24 красавіка Лукашэнка заявіў, што падпіша дэкрэт, па якім улада ў Беларусі пяройдзе да Рады бясьпекі ў «экстранай сытуацыі»
Рэзалюцыя шостага Ўсебеларускага народнага сходу, які прайшоў у лютым сёлета, утрымлівае заклік да прызнаньня УНС «вышэйшай формай народнага прадстаўніцтва з заканадаўчым замацаваньнем яго асаблівага прававога статусу».


title: Мытны камітэт: у Беларусі ня будуць афармляць аўтамабілі Škoda пры ўвозе праз мяжу ЭАЭЗ

maintext:
Источник материала: Свабода
«Камітэт тлумачыць парадак дзеяньняў у дачыненьні забароненых да ўвозу аўтамабіляў Škoda. Мытныя органы ня будуць ажыцьцяўляць афармленне і выпуск у свабоднае абарачэньне альбо для ўнутранага спажываньня забароненых транспартных сродкаў пры іх увозе ў Рэспубліку Беларусь праз мытную мяжу ЭАЭС», — гаворыцца ў паведамленьні ведамства.
Акрамя таго, Дзяржаўны мытны камітэт ня будзе ажыцьцяўляць рэгістрацыю аплаты ўтылізацыйнага збору ў дачыненьні да забароненых аўтамабіляў, у тым ліку што ўвозяцца зь дзяржаў-чальцоў ЭАЭС.
Ад 5 траўня набудзе сілу пастанова Савеіу міністраў № 240 «Аб прымяненьні спэцыяльных мераў», якой вызначаны пералік тавараў, забароненых да ўвозу і рэалізацыі на тэрыторыі Беларусі.
Дзеяньне дакумэнту не распаўсюдзяцца на тавары для асабістага карыстаньня, а таксама на транспартныя сродкі, зарэгістраваныя ў дзяржавах-сябрах ЭАЭС, або якія часова ўвозяцца на мытную тэрыторыю для асабістага карыстаньня.
23 красавіка ўрад абнародаваў пералік тавараў, забароненых да ўвозу і рэалізацыі на тэрыторыі Беларусі. Гэта групы кампаній LIQUI MOLY, ŠKODA AUTO і BEIERSDORF (гандлёвыя маркі NIVEA, EUCERIN, LA PRAIRIE, LABELLO, HANSAPLAST, FLORENA, 8X4, SKIN STORIES, GAMMON, TESA, CHAUL, COPPERTONE, HIDROFUGAL, STOP THE WATER WHILE USING ME).
Усе згаданыя брэнды — генэральныя спонсары хакейных чэмпіянатаў сьвету.
На заклік беларускай і міжнародай супольнасьці вытворцы адмовіліся фінасаваць спаборніцтвы, якія плянаваліся сёлета ў Беларусі і Латвіі. У зьвязку з беспрэцэдэнтнымі рэпрэсіямі супраць беларусаў хакейны форум прыме толькі Рыга.


title: Аўтамабілі Škoda і касмэтыка Nivea афіцыйна забароненыя ў Беларусі. Урад апублікаваў сьпіс

maintext:
Источник материала: Свабода
Дакумэнт прыняты ў адпаведнасьці з прэзыдэнцкім указам «Аб прымяненьні спэцыяльных мераў». Дакумэнт прадугледжвае забарону на ўвоз і рэалізацыю асобных групаў тавараў з краін, якія прынялі рашэньне аб увядзеньні абмежаваньняў да беларускіх юрыдычных або фізычных асобаў.
У пералік забароненых унесеныя тавары групаў кампаній LIQUI MOLY, ŠKODA AUTO і BEIERSDORF (гандлёвыя маркі NIVEA, EUCERIN, LA PRAIRIE, LABELLO, HANSAPLAST, FLORENA, 8X4 , SKIN STORIES, GAMMON, TESA, CHAUL, COPPERTONE, HIDROFUGAL, STOP THE WATER WHILE USING ME).
У выпадку выяўленьня забароненых тавараў пры ўвозе ў Беларусь яны будуць падлягаць зваротнаму вывазу з тэрыторыі краіны. Пры знаходжаньні ў гандлёвых аб’ектах, на рынках, выставах, кірмашах, у інтэрнэт-крамах і сетцы інтэрнэт асобам, якія ажыцьцяўляюць такі гандаль, будзе выдавацца прадпісаньне на забарону іх рэалізацыі.
Пастанова не распаўсюджваецца на тавары для асабістага карыстаньня і транспартныя сродкі, зарэгістраваныя ў дзяржавах — чальцах Эўразійскага эканамічнага саюзу.
Суб’екты гандлю, у якіх на дату ўступленьня ў сілу пастановы будуць знаходзіцца рэшткі забароненых тавараў, мусяць прыпыніць аптовы i раздробны гандаль на працягу пяці рабочых дзён.
Асобы, якія парушаць забарону на ўвоз і рэалізацыю тавараў, будуць прыцягвацца да адказнасьці. Асноўныя пункты пастановы набудуць сілу праз 10 дзён пасьля афіцыйнага апублікаваньня дакумэнта.
Škoda і Nivea — сталыя генэральныя партнэры чэмпіянату сьвету ў хакеі, які сёлета мусілі сумесна прыняць Менск і Рыга. Аднак праз фальсыфікацыю выбараў і наступны гвалт сілавікоў грамадзянская супольнасьць у Беларусі і замежныя існтытуцыі зьвярнуліся да вытворцаў з просьбай адмовіць у фінансаваньні забавы для нелегітымнага рэжыму. Пікеты прадстаўнікоў беларускай дыяспары прайшлі ля офісаў кампаній у Чэхіі і Нямеччыне.
У выніку спонсары адмовіліся фінансаваць беларускую частку сусьветнага першынства, а Міжнародная фэдэрацыя хакея прыняла рашэньне праводзіць спаборніцтвы толькі ў сталіцы Латвіі. Беларусь такога права пазбавілі.


title: Сьледчы камітэт у Карэлічах даслаў позву 8-гадовай дзяўчынцы

maintext:
Источник материала: Свабода
У гарадзкім пасёлку Карэлічы, што на Горадзеншчыне, Сьледчы камітэт даслаў позву 8-гадовай дзяўчынцы Ганьне Пякарскай. Разам з бацькам Раманам Пякарскім дачка зарэгістраваная ў Карэлічах. Раман разьмясьціў фота позвы ў Facebook, піша Hrodna.life .
Пякарскі ад 2007 году жыве ў Польшчы, але мае беларускі пашпарт і прапісаны ў Карэлічах. Там сама зарэгістраваная і народжаная ў 2012-м Ганна, якая зьяўляецца грамадзянкай іншай краіны.
"; //parse XFBML, because it is not nativelly working onload if (!fbParse()) { var c = 0, FBParseTimer = window.setInterval(function () { c++; if (fbParse()) clearInterval(FBParseTimer); if (c === 20) { //5s max thisSnippet.innerHTML = "Facebook API failed to initialize."; clearInterval(FBParseTimer); } }, 250); } } }; thisSnippet.className = "facebookSnippetProcessed"; if (d.readyState === "uninitialized" || d.readyState === "loading") window.addEventListener("load", render); else //liveblog, ajax render(); })(document);


title: Спроба нападу на Капітолій: адзін паліцэйскі загінуў

maintext:
Источник материала: Белсат
У Вашынгтоне невядомы спрабаваў на аўтамабілі пратараніць загароды вакол комплексу будынкаў у Капітоліі, дзе размяшчаецца Кангрэс ЗША. Пра гэта паведамляе Бі-Бі-Сі .
Паводле NBC, кіроўца легкавога аўтамабіля спачатку пратараніў вонкавую агароджу каля аднаго з будынкаў Кангрэсу. Затым машына збіла двух паліцэйскіх, урэзаўшыся ў бетонны блок, які перагароджваў падʼезд да комплексу. Кіроўца машыны спрабаваў з нажом атакаваць праваахоўнікаў, тыя былі вымушаныя адкрыць агонь. Нападнік і два афіцэра паліцыі атрымалі раненні. Нападнік і адзін з паліцэйскіх пазней памерлі.
Large police presence and two stretchers being brought out pic.twitter.com/EmidoLP0PT